pdf_content: Ordinaziun davart la tariffa da taxas per la controlla dals animals da maz e da la charn sco er per las permissiuns da manaschi da stabiliments da maz e da manaschis da stagliar    507.420   Ordinaziun davart la tariffa da taxas per la controlla dals  animals da maz e da la charn sco er per las permissiuns da  manaschi da stabiliments da maz e da manaschis da  stagliar *  dals 21-12-1999 (versiun dals 01-10-2013)  sa  basond  sin  l'art. 9  da  l'ordinaziun  chantunala  davart  l'igiena  da  charn  dals  5  d'october 19991)  relaschada da la regenza ils 21 da december 1999  Art.  1 * …  Art.  2 * Taxa fundamentala 1 Per mintga  visita  dal manaschi  da maz  vegn incassada ina taxa da basa da 20  francs.  Art.  3 Controlla dals animals da maz e da la charn 1 Per controllar ils animals da maz e la charn vegnan incassadas las suandantas taxas  per animal: * a) arment, chaval: fr. 12.– b) vadè, nursa, chaura, portg: fr. 8.– c) purschè, ansiel, tschut: fr. 3.– d) selvaschina, auters animals da maz: fr. 8.– e) controllar che la charn saja schelada cumplettamain tar animals infectads cun   burschels: fr. 20.– f) far confermas ed attestats: fr. 10.– fin fr. 30.– 2 Sche la controlladra u il controllader sto spetgar pli ditg che 30 minutas per pudair  far las controllas en il manaschi da maz ubain sch'ella u el vegn clamà ordaifer las   uras da biro usitadas, pon vegnir incassadas las taxas tenor il temp impundì, e quai  per ina tariffa per ura da 140 francs. *  1) DG 507.400  * tabellas da las modificaziuns a la fin dal relasch   1   https://www.gr-lex.gr.ch/data/507.400/rm   507.420    3 Sch'il manaschi da maz observa las recumandaziuns organisatoricas da l'uffizi per  la  segirezza  da  victualias  e  per  la  sanadad  d'animals  en  quai  che  concerna  la   controlla dals animals da maz, pon las tariffas tenor l'alinea 1 literas a – d e/u tenor  l'artitgel 2 vegnir reducidas per 10 pertschient. *  Art.  4 * Permissiun da manaschi 1 Per las permissiuns da manaschi da stabiliments da maz e da manaschis da stagliar   charn vegn incassada ina taxa da 300 fin 400 francs.  Art.  5 Ulteriuras taxas 1 Taxas per controllas, per prestaziuns da servetsch e per permissiuns tenor l'artitgel   45 alinea 2 literas b – d da la lescha da victualias sa drizzan tenor il temp impundì e   vegnan incassadas tenor l'artitgel 6 litera a da la tariffa da taxas per ils veterinaris  uffizials ed ils inspecturs da muvel e d'avieuls dals 2 da fanadur 19961).  Art.  6 Entrada en vigur 1 Questa tariffa da taxas entra en vigur il 1. da schaner 2000.  1) DG 914.350  2    https://www.gr-lex.gr.ch/data/914.350/rm    507.420   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-1999 01-01-2000 relasch emprima versiun - 04-12-2006 01-01-2007 Art. 1 aboliziun - 04-12-2006 01-01-2007 Art. 2 revisiun totala - 04-12-2006 01-01-2007 Art. 3 al. 1 midada - 04-12-2006 01-01-2007 Art. 3 al. 2 integraziun - 04-12-2006 01-01-2007 Art. 3 al. 3 integraziun - 03-09-2013 01-10-2013 titel dal relasch midada - 03-09-2013 01-10-2013 Art. 4 revisiun totala -   3     507.420    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-1999 01-01-2000 emprima versiun - titel dal relasch 03-09-2013 01-10-2013 midada - Art. 1 04-12-2006 01-01-2007 aboliziun - Art. 2 04-12-2006 01-01-2007 revisiun totala - Art. 3 al. 1 04-12-2006 01-01-2007 midada - Art. 3 al. 2 04-12-2006 01-01-2007 integraziun - Art. 3 al. 3 04-12-2006 01-01-2007 integraziun - Art. 4 03-09-2013 01-10-2013 revisiun totala -  4     	Art. 1 * … 	Art. 2 * Taxa fundamentala 	Art. 3 Controlla dals animals da maz e da la charn 	Art. 4 * Permissiun da manaschi 	Art. 5 Ulteriuras taxas 	Art. 6 Entrada en vigur  		2018-06-06T02:21:19+0200 	"7001 Chur" 	"Gesetzessammlung Kanton Graubünden"

element: relasch

element: titel dal relasch

element: Art. 4


canton: gr

pdf_content: Lescha introductiva tar la lescha da lavur e tar la prevenziun d'accidents tenor la lescha davart l'assicuranza d'accidents    530.100   Lescha introductiva tar la lescha da lavur e tar la  prevenziun d'accidents tenor la lescha davart l'assicuranza  d'accidents  dals 19-10-2005 (versiun dals 01-01-2011)  Il cussegl grond dal chantun Grischun1),  sa  basond  sin  l'art. 41  da  la  lescha  federala  davart  la  lavur  en  l'industria,  en  il  mastergn  ed  en  il  commerzi  dals  13  da  mars  1964  (lescha  da  lavur,  LL)2),  sin  l'art. 85 al. 1 e sin l'art. 86 da la lescha federala davart l'assicuranza d'accidents dals  20 da mars 1981 (lescha davart l'assicuranza d'accidents, LAA)3), suenter avair gì invista da la missiva da la regenza dals 5 da fanadur 20054),  concluda:  1. Autoritads executivas, incumbensas  Art.  1 Departament 1 Il departament cumpetent surveglia l'execuziun da la legislaziun da lavur sco er la  legislaziun davart l'assicuranza d'accidents davart la prevenziun d'accidents. 2 El decretescha da serrar manaschis per forza (art. 52 al. 2 LL; art. 86 al. 2 LAA)5).  Art.  2 Uffizi, incumbensas 1 La regenza designescha il post da servetsch chantunal cumpetent en il senn da la  legislaziun da lavur e da la legislaziun davart l'assicuranza d'accidents, uschenavant   che quest concerna la prevenziun d'accidents.  1) PCG 2005/2006, 599 2) CS 822.11 3) CS 832.20 4) pagina 889 5) CS 832.20  * tabellas da las modificaziuns a la fin dal relasch   1   http://db.clex.ch/link/Bund/822.11/rm http://db.clex.ch/link/Bund/832.20/rm http://db.clex.ch/link/Bund/832.20/rm   530.100    2 Questa autoritad ha spezialmain las suandantas incumbensas: a) impedir il diever da localitads e d'indrizs privlus sco er confiscar materias ed   objects (art. 52 al. 2 LL1); art. 86 al. 2 LAA)2); b) realisar la procedura d'approvaziun dals plans e la procedura da permissiun da   manaschi; c) giuditgar ils plans; d) conceder permissiuns da temp da lavur.  Art.  3 Vischnancas 1 L'autoritad  communala  cumpetenta  sustegna  l'uffizi  en  l'execuziun  da  questa  lescha. 2 Ella exequescha las incumbensas ch'ella ha survegnì da l'uffizi ed annunzia a quel  spezialmain projects da construcziun da manaschis ch'èn suttamess a la procedura  d'approvaziun dals plans. 3 En la permissiun da construcziun sto vegnir integrada la resalva da l'approvaziun  dals plans.  Art.  4 Ulteriurs uffizis, polizia chantunala 1 L'uffizi po consultar l'uffizi da polizia da fieu, ulteriurs uffizis chantunals sco er la   polizia chantunala per cooperar tar incumbensas executivas. 2 L'uffizi  da  polizia  da  fieu  orientescha  l'uffizi  spezialmain  davart  projects  da  construcziun, per ils quals in giudicament dals plans vegn en dumonda, ed al metta a  disposiziun ils plans correspundents.  2. Approvaziun dals plans, giudicament dals plans  Art.  5 Approvaziun dals plans e permissiun da manaschi 1 La procedura d'approvaziun dals plans e la procedura da permissiun da manaschi  tenor l'artitgel 7 LL ston vegnir fatgas er per manaschis, dals quals ins po far quint  ch'els  vegnian  suttamess  proximamain  sco  manaschis  industrials  en  il  senn  da  l'artitgel 5 LL.  Art.  6 Giudicament dals plans 1 Nua ch'ina cussegliaziun para d'esser cunvegnenta en il senn da la prevenziun da la   sanadad tenor la legislaziun da lavur u en il senn da la prevenziun d'accidents tenor  la  LAA3) per  projects  da  construcziun  e  d'indrizs  en  cas  da  manaschis  betg  industrials, po vegnir dumandà in giudicament dals plans tar l'uffizi.  1) CS 822.11 2) CS 832.20 3) CS 832.20  2    http://db.clex.ch/link/Bund/832.20/rm http://db.clex.ch/link/Bund/832.20/rm http://db.clex.ch/link/Bund/822.11/rm    530.100   2 L'uffizi  po  dumandar  l'autoritad  communala  cumpetenta  d'integrar  mesiras  spezialas,  che  s'imponan  tenor  l'artitgel  6  LL1) e  tenor  l'artitgel 82  LAA,  sco  cundiziuns en la permissiun da construcziun.  3. Temp da paus  Art.  7 Firads 1 En il  senn da l'artitgel 20 litera a  LL2) han il  medem status  sco las  dumengias:  Bumaun, Venderdi sontg, glindesdi da Pasca, Ascensiun, glindesdi da Tschuncaisma,   il di da Nadal e Son Steffan3).  4. Taxas  Art.  8 Taxas 1 La regenza relascha ina tariffa da taxas4).  5. Meds legals e proceduras penalas  Art.  9 Procedura da meds legals 1. tenor la lescha da lavur  1 Cunter disposiziuns da l'uffizi po vegnir fatg recurs administrativ tar il departament  entaifer 30 dis dapi la communicaziun. 2 Cunter  disposiziuns  e  cunter  decisiuns  dal  departament  po  vegnir  fatg  recurs  entaifer 30 dis dapi la communicaziun tar la dretgira administrativa. *  Art.  10 2. tenor la lescha davart l'assicuranza d'accidents 1 Cunter disposiziuns da l'uffizi u dal departament po vegnir fatg protesta entaifer 30  dis tar il post che dispona (art. 1 LAA5) en cumbinaziun cun l'art. 52 da la lescha  federala davart la part generala dal dretg d'assicuranza sociala, LPGA)6). 2 L'ulteriura procedura da meds legals sa drizza tenor l'artitgel  105 litera a e tenor  l'artitgel 109 LAA.  1) CS 822.11 2) CS 822.11 3) Tenor l'art. 20a al. 1 LL ha er il di da la festa naziunala il medem status sco las dumengias.  4) DG 530.150 5) CS 832.20 6) CS 830.1   3   http://db.clex.ch/link/Bund/830.1/rm http://db.clex.ch/link/Bund/832.20/rm http://www.gr-lex.gr.ch/data/530.150/rm http://db.clex.ch/link/Bund/822.11/rm http://db.clex.ch/link/Bund/822.11/rm   530.100    Art.  11 * Persecuziun penala 1 Surpassaments  tenor  l'artitgel 60  en  cumbinaziun  cun  l'artitgel 61 alinea 2  LL,  tenor l'artitgel 113 LAA e tenor l'artitgel 12 LLC vegnan giuditgads dal departament.  La  procedura  sa  drizza  tenor  las  disposiziuns  davart  la  procedura  penala  davant  autoritads administrativas.  6. Disposiziun finala  Art.  12 Entrada en vigur 1 Questa lescha entra en vigur suenter la scadenza dal termin da referendum il 1. da  favrer 2006.  4       530.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2005 01-02-2006 relasch emprima versiun - 31-08-2006 01-01-2007 Art. 9 al. 2 midada 2006, 3317 16-06-2010 01-01-2011 Art. 11 revisiun totala -   5     530.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2005 01-02-2006 emprima versiun - Art. 9 al. 2 31-08-2006 01-01-2007 midada 2006, 3317 Art. 11 16-06-2010 01-01-2011 revisiun totala -  6     	1. Autoritads executivas, incumbensas 	Art. 1 Departament 	Art. 2 Uffizi, incumbensas 	Art. 3 Vischnancas 	Art. 4 Ulteriurs uffizis, polizia chantunala  	2. Approvaziun dals plans, giudicament dals plans 	Art. 5 Approvaziun dals plans e permissiun da manaschi 	Art. 6 Giudicament dals plans  	3. Temp da paus 	Art. 7 Firads  	4. Taxas 	Art. 8 Taxas  	5. Meds legals e proceduras penalas 	Art. 9 Procedura da meds legals 1. tenor la lescha da lavur 	Art. 10 2. tenor la lescha davart l'assicuranza d'accidents 	Art. 11 * Persecuziun penala  	6. Disposiziun finala 	Art. 12 Entrada en vigur   		2018-06-06T02:22:46+0200 	"7001 Chur" 	"Gesetzessammlung Kanton Graubünden"


pdf_content: Ordinaziun tar la lescha introductiva tar la lescha da lavur e tar la prevenziun d'accidents tenor la lescha davart l'assicuranza d'accidents    530.150   Ordinaziun tar la lescha introductiva tar la lescha da lavur  e tar la prevenziun d'accidents tenor la lescha davart  l'assicuranza d'accidents  dals 22-12-2008 (versiun dals 01-01-2018)  sa  basond sin  l'art. 19 al. 6  da  la  lescha  da  lavur  sco  er  sin  l'art. 8  da  la  lescha  introductiva tar la lescha da lavur  e tar la prevenziun d'accidents  tenor la lescha  davart l'assicuranza d'accidents1) *  concludida da la regenza ils 22 da december 2008  Art.  1 * Post da servetsch cumpetent 1 L'uffizi per industria, mastergn e lavur (UCIML) è il post da servetsch chantunal  cumpetent en il senn da la legislaziun da lavur e da la legislaziun davart l'assicuranza  d'accidents, uschenavant ch'i concernan la prevenziun d'accidents.  Art.  1a * Dumengias da vendita che na basegnan betg ina permissiun 1 Las vischnancas han il dretg da designar maximalmain quatter dumengias per onn,  durant las qualas las lavurantas ed ils lavurants da fatschentas da vendita dastgan  vegnir engaschads per lavurar la dumengia, senza ch'i stoppia vegnir dumandada ina  permissiun speziala.  Art.  2 Temp d'advent 1 Da las quatter dumengias da vendita, per las qualas i na sto betg vegnir dumandada  ina permissiun, dastgan maximalmain duas esser en il temp d'advent.  Art.  3 Annunzia 1 Las vischnancas annunzian a l'uffizi chantunal mintgamai fin la fin da favrer, tge   dumengias da l'onn current ch'èn vegnidas designadas per engaschar il persunal da  vendita, senza ch'i stoppia vegnir dumandada ina permissiun. 2 Per dumengias che n'èn betg vegnidas annunziadas vala vinavant l'obligaziun da  dumandar ina permissiun.  1) DG 530.100  * tabellas da las modificaziuns a la fin dal relasch   1   https://www.gr-lex.gr.ch/data/530.100/rm   530.150    Art.  4 Taxas 1 I vegnan incassadas las suandantas taxas: 1. * per approvar plans tut tenor il gener e tut tenor la grondezza da l'edifizi u da    l'indriz,  100  francs  fin  4000  francs.  Per  approvar  plans  che  pretendan  spezialmain bler temp da lavur po la limita maximala vegnir surpassada per  maximalmain 50 pertschient;  2. per  conceder  permissiuns  da  manaschi  tut  tenor  il  gener  e  tut  tenor  la  grondezza dal stabiliment, 50 francs fin 1500 francs;  3. * per giuditgar plans na vegn per regla betg incassada ina taxa. Per giuditgar   plans che pretendan spezialmain bler temp da lavur, 50 francs fin 1000 francs;  4. * per conceder permissiuns dal temp da lavur 50 francs fin 3000 francs. Sche la  lavur administrativa è minimala, poi vegnir desistì d'incassar taxas;  5. * per disposiziuns tenor ils artitgels 51 e 52 da la lescha federala davart la lavur  en l'industria, en il mastergn ed en il commerzi (lescha da lavur) 1) sco er tenor  l'artitgel 86 da la lescha federala davart l'assicuranza d'accidents 2) 100 francs  fin 5000 francs.  Art.  5 Aboliziun dal dretg vertent 1 La tariffa da taxas per activitads e per permissiuns en il rom da la legislaziun da  lavur dals 8 da december 20033) vegn abolida.  Art.  6 Entrada en vigur 1 Questa ordinaziun entra en vigur il 1. da schaner 2009.  1) CS 822.11 2) CS 832.20 3) CUL 2003, FUC 3952  2    http://db.clex.ch/link/Bund/832.20/rm http://db.clex.ch/link/Bund/822.11/rm    530.150   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-12-2008 01-01-2009 relasch emprima versiun - 24-08-2010 01-09-2010 ingress midada - 24-08-2010 01-09-2010 Art. 1 revisiun totala - 24-08-2010 01-09-2010 Art. 1a integraziun - 24-08-2010 01-09-2010 Art. 4 al. 1, 4. midada - 24-08-2010 01-09-2010 Art. 4 al. 1, 5. midada - 28-11-2017 01-01-2018 Art. 4 al. 1, 1. midada 2017-039 28-11-2017 01-01-2018 Art. 4 al. 1, 3. midada 2017-039 28-11-2017 01-01-2018 Art. 4 al. 1, 5. midada 2017-039   3     530.150    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-12-2008 01-01-2009 emprima versiun - ingress 24-08-2010 01-09-2010 midada - Art. 1 24-08-2010 01-09-2010 revisiun totala - Art. 1a 24-08-2010 01-09-2010 integraziun - Art. 4 al. 1, 1. 28-11-2017 01-01-2018 midada 2017-039 Art. 4 al. 1, 3. 28-11-2017 01-01-2018 midada 2017-039 Art. 4 al. 1, 4. 24-08-2010 01-09-2010 midada - Art. 4 al. 1, 5. 24-08-2010 01-09-2010 midada - Art. 4 al. 1, 5. 28-11-2017 01-01-2018 midada 2017-039  4     	Art. 1 * Post da servetsch cumpetent 	Art. 1a * Dumengias da vendita che na basegnan betg ina permissiun 	Art. 2 Temp d'advent 	Art. 3 Annunzia 	Art. 4 Taxas 	Art. 5 Aboliziun dal dretg vertent 	Art. 6 Entrada en vigur  		2018-06-06T11:33:34+0200 	"7001 Chur" 	"Gesetzessammlung Kanton Graubünden"

type: emprima versiun

element: ingress

type: midada

element: Art. 1

type: revisiun totala

element: Art. 1a

type: integraziun


pdf_content: Disposiziuns executivas tar la lescha davart la lavur a chasa    530.200   Disposiziuns executivas tar la lescha davart la lavur a chasa  dals 27-10-1998 (versiun dals 01-01-2011)  sa basond sin l'art. 15 al. 1 da la lescha federala dals 20 da mars 1981 davart la lavur  a chasa1) (LLC)  relaschada da la regenza ils 27 d'october 1998  Art.  1 Autoritad executiva 1 L'execuziun da la lescha davart la lavur a chasa en il chantun è chaussa da l'uffizi   chantunal per industria, mastergn e lavur.  Art.  2 * Persecuziun penala 1 Surpassaments vegnan giuditgads tenor las disposiziuns da la lescha introductiva  tar  la  lescha  da  lavur  e  tar  la  prevenziun  d'accidents  tenor  la  lescha  davart   l'assicuranza d'accidents2).  Art.  3 Entrada en vigur, aboliziun dal dretg vertent 1 Questas disposiziuns executivas entran en vigur il 1. da december 1998. 2 Cun  lur  entrada  en  vigur  vegnan  abolidas  las  disposiziuns  executivas3) ch'èn  vegnidas relaschadas ils 25 d'avrigl 1983 tar la lescha federala dals 20 da mars 1981  davart la lavur a chasa.  1) CS 822.31 2) DG 530.100 3) CUL 1983, 1140 e CUL 1996, 3564  * tabellas da las modificaziuns a la fin dal relasch   1   http://db.clex.ch/link/Bund/822.31/rm http://www.gr-lex.gr.ch/data/530.100/rm   530.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 01-12-1998 relasch emprima versiun - 21-12-2010 01-01-2011 Art. 2 revisiun totala -  2       530.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 01-12-1998 emprima versiun - Art. 2 21-12-2010 01-01-2011 revisiun totala -   3    	Art. 1 Autoritad executiva 	Art. 2 * Persecuziun penala 	Art. 3 Entrada en vigur, aboliziun dal dretg vertent  		2018-06-06T02:23:28+0200 	"7001 Chur" 	"Gesetzessammlung Kanton Graubünden"

element: Art. 2


pdf_content: Ordinaziun tar l'execuziun da la cunvegna davart la circulaziun da persunas    530.300   Ordinaziun tar l'execuziun da la cunvegna davart la  circulaziun da persunas  dals 01-06-2004 (versiun dals 01-01-2007)  sa  basond  sin  la  lescha  federala  dals  8  d'october  1999  davart  las  cundiziuns  minimalas da lavur e da paja per lavurantas e lavurants tramess en Svizra e mesiras   accumpagnantas (lescha davart ils lavurants tramess en Svizra)1) e sin ils art. 360a ss.  dal dretg d'obligaziuns2)  relaschada da la regenza il 1. da zercladur 2004  Art.  1 Cumissiun tripartita per mesiras accumpagnantas 1. elecziun, constituziun  1 La cumissiun tripartita per mesiras accumpagnantas (cumissiun tripartita) consista  da 12 commembras e commembers che vegnan elegids da la regenza. 2 Il  presidi  vegn  surpiglià  d'ina  represchentanta  u  d'in  represchentant  da  l'uffizi   chantunal per industria, mastergn e lavur (UCIML). La cumissiun elegia ina persuna  or da ses ravugl che surpiglia il vicepresidi. 3 La  regenza  regla,  uschenavant  che  quai  è  necessari,  ils  process  da lavur  da la   cumissiun sco er la coordinaziun da las incumbensas executivas cun terzas persunas  suenter avair consultà la cumissiun.  Art.  2 2. incumbensas 1 La cumissiun tripartita exequescha las incumbensas ch'èn fixadas en l'artitgel 11 da  l'ordinaziun federala davart las lavurantas ed ils lavurants tramess en Svizra.  Art.  3 3. indemnisaziun 1 L'indemnisaziun da las commembras e dals commembers da la cumissiun tripartita  succeda tenor l'ordinaziun davart ils collavuraturs en uffizi accessoric dal chantun  Grischun3).  1) CS 823.20 2) CS 220 3) DG 170.420  * tabellas da las modificaziuns a la fin dal relasch   1   http://db.clex.ch/link/Bund/823.20/rm http://www.gr-lex.gr.ch/data/170.420/rm http://db.clex.ch/link/Bund/220/rm   530.300    Art.  4 4. secretariat 1 Il  UCIML maina  il  secretariat  per  la  cumissiun  tripartita.  Ultra  da  las  lavurs  generalas da secretariat ha il secretariat spezialmain las suandantas incumbensas: a) metter  a disposiziun ils documents e las infurmaziuns (rapports,  statisticas,    survistas da salaris e.u.v.) che la cumissiun tripartita basegna per ademplir sias  incumbensas;  b) preparar las sesidas sco er far il protocol en questas sesidas; c) far  las  controllas,  per  las  qualas  è  cumpetenta  tenor  la  lescha  federala  la   cumissiun tripartita.  Art.  5 Cumpetenzas 1 L'autoritad executiva chantunala è tenor l'artitgel 7 alinea 1 litera d e l'artitgel 9 da  la lescha davart ils lavurants tramess en Svizra1) il UCIML. 2 L'autoritad da decisiun en il senn da l'artitgel 360b alinea 5 DO2) è il presidi da la  dretgira administrativa.  Art.  6 Cumpetenzas 1 Ils organs ch'èn cumpetents per l'execuziun da la cunvegna davart la circulaziun da   persunas sco er da las mesiras accumpagnantas èn autorisads da dumandar sustegn  da la polizia chantunala en cas da basegn. 2 En il  rom da las controllas da manaschis  ch'èn  suttamess  al  CCL è il  UCIML   autorisà da pretender documents ch'èn necessaris per examinar l'observaziun da las  cundiziuns  da  lavur  e  da  salari  localas  e  da  la  professiun.  El  transmetta  quests  documents a las cumissiuns pariteticas cumpetentas per l'examinaziun. 3 Per examinar la dimora legala sco er l'observaziun da l'obligaziun d'annunzia da  forzas da lavur estras èn ils organs da controlla autorisads da prender invista da las   legitimaziuns d'esters e dals documents da viadi. 4 Sch'i  sa  mussan  –  en  il  rom  da  las  lavurs  da  controlla  da  las  cumissiuns  professiunalas pariteticas – indizis d'ina cuntravenziun cunter las disposiziuns da la  lescha da lavur,  sto vegnir  fatg in rapport  al  UCIML cun l'agiunta  dals fegls  da   controlla da la lavur u d'auters mussaments.  1) CS 823.20 2) CS 220  2    http://db.clex.ch/link/Bund/220/rm http://db.clex.ch/link/Bund/823.20/rm    530.300   Art.  7 Custs da controlla 1 Ils  custs  da  controlla  tenor  l'artitgel 9 alinea 2 litera c  da  la  lescha  davart  ils  lavurants  tramess  en  Svizra1) e  tenor  l'artitgel 360b alinea 5  DO2) sa  basan,  uschenavant che l'autoritad chantunala è daventada activa, sin la valur calculada per   la  classa da salari  14 da las tariffas  da scuntrada dal  departament  da finanzas e   vischnancas per las prestaziuns da servetsch che l'administraziun chantunala fa per  terzas persunas. Ultra da quai pon vegnir messas a quint las spesas tenor las tariffas   da la legislaziun dal persunal dal chantun Grischun. * 2 Tar ils custs da controlla tenor l'artitgel 9 alinea 2 litera c tutgan er las expensas che  vegnan fatgas valair da las cumissiuns professiunalas pariteticas e d'auters organs da  controlla, ils custs d'expertas e d'experts sco er ils custs che resultan en il rom da  l'attribuziun d'incaricas a terzas persunas.  Art.  8 * Indemnisaziun en cas d'ina decleranza impegnativa dal chantun 1 Il departament d'economia publica e fatgs socials fixescha – suenter avair consultà  las partenarias ed ils partenaris socials ch'èn represchentads en la cumissiun tripartita   – l'autezza e las modalitads da l'indemnisaziun da las cumissiuns pariteticas. 2 Indemnisadas  vegnan  las  mesiras  executivas  ch'èn  vegnidas  realisadas  tenor  la  cunvegna ch'è vegnida fatga ordavant cun il UCIML.  Art.  9 Entrada en vigur 1 Questa ordinaziun entra en vigur il 1. da zercladur 2004.  1) CS 823.20 2) CS 220   3   http://db.clex.ch/link/Bund/220/rm http://www.gr-lex.gr.ch/data/823.20/rm   530.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-06-2004 01-07-2004 relasch emprima versiun - 24-10-2006 01-01-2007 Art. 7 al. 1 midada 2006, 4297 24-10-2006 01-01-2007 Art. 8 revisiun totala 2006, 4297  4       530.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-06-2004 01-07-2004 emprima versiun - Art. 7 al. 1 24-10-2006 01-01-2007 midada 2006, 4297 Art. 8 24-10-2006 01-01-2007 revisiun totala 2006, 4297   5    	Art. 1 Cumissiun tripartita per mesiras accumpagnantas 1. elecziun, constituziun 	Art. 2 2. incumbensas 	Art. 3 3. indemnisaziun 	Art. 4 4. secretariat 	Art. 5 Cumpetenzas 	Art. 6 Cumpetenzas 	Art. 7 Custs da controlla 	Art. 8 * Indemnisaziun en cas d'ina decleranza impegnativa dal chantun 	Art. 9 Entrada en vigur  		2018-06-06T02:23:49+0200 	"7001 Chur" 	"Gesetzessammlung Kanton Graubünden"


pdf_content: Decleranza impegnativa da contracts collectivs da lavur    535.100   Decleranza impegnativa da contracts collectivs da lavur  dals 06-04-1981 (versiun dals 01-01-2007)  sa basond sin l'art. 20 al. 1 da la lescha federala dals 28 da settember 1956 davart la  decleranza impegnativa da contracts collectivs da lavur1)  conclus da la regenza dals 6 d'avrigl 1981  Art.  1 1 La regenza è cumpetenta per declerar impegnativs ils contracts collectivs da lavur e   per abolir tals.  Art.  2 * 1 Il departament d'economia publica e fatgs socials vegn incumbensà da realisar la  procedura.  Art.  3 * 1 Sco organ da controlla vegn incaricà l'uffizi  chantunal per industria, mastergn e   lavur.  Art.  4 1 Quest conclus da la regenza entra immediatamain en vigur e remplazza l'ordinaziun  executiva  tar  il  conclus  federal  davart  la  decleranza  impegnativa  da  contracts   collectivs da lavur, relaschada da la regenza ils 12 d'avrigl 1946.2)  1) CS 221.215.311 2) vDG 1360  * tabellas da las modificaziuns a la fin dal relasch   1   http://db.clex.ch/link/Bund/221.215.311/rm   535.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 06-04-1981 06-04-1981 relasch emprima versiun - 27-10-1998 01-12-1998 Art. 3 revisiun totala - 24-10-2006 01-01-2007 Art. 2 revisiun totala 2006, 4297  2       535.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 06-04-1981 06-04-1981 emprima versiun - Art. 2 24-10-2006 01-01-2007 revisiun totala 2006, 4297 Art. 3 27-10-1998 01-12-1998 revisiun totala -   3    	Art. 1 	Art. 2 * 	Art. 3 * 	Art. 4  		2018-06-06T02:24:10+0200 	"7001 Chur" 	"Gesetzessammlung Kanton Graubünden"

element: Art. 3


pdf_content: 535.200 - Contract normal da lavur per l'economia da chasa    535.200   Contract normal da lavur per l'economia da chasa  dals 26-11-2019 (versiun dals 01-01-2020)  Sa basond sin l'art. 359, l'art. 359a e l'art. 360 dal dretg d'obligaziuns svizzer1) e sin  l'art. 10 da la lescha introductiva tar il dretg d'obligaziuns svizzer2)  relaschada da la regenza ils 26 da november 2019  1. Disposiziuns generalas  Art.  1 Champ d'applicaziun 1 En il chantun Grischun vala quest contract normal da lavur per la relaziun da lavur   tranter  las  lavurantas  ed ils  lavurants  che pratitgeschan activitads d'economia da  chasa en ina chasada privata (emploiadas ed emploiads da chasa), e lur patrunas e  patruns. 2 Quest  contract  normal  da  lavur  è  applitgabel  en  spezial  er  per  emploiadas  ed  emploiads da chasa che pratitgeschan – en il rom d'ina assistenza durant 24 uras u   d'ina  assistenza  d'ina  dimensiun  sumeglianta  –  activitads  da  tegnairchasa  per  persunas che basegnan sustegn e che vivan perquai per regla en la chasada da talas. 3 Prestaziuns da tgira medicalas u medicinalas en il rom da l'assicuranza obligatorica   per la tgira da persunas malsaunas3) n'èn betg talas prestaziuns da tegnairchasa. 4 Exceptads èn relaziuns da lavur  e  fatgs,  per  ils  quals  è  applitgabel  in  contract   collectiv da lavur cun vigur lianta u in auter contract normal da lavur.  Art.  2 Cunvegnas divergentas e dretg subsidiar 1 Cunvegnas  che  divergeschan  da  quest  contract  normal  da  lavur  ston  vegnir  concludidas en scrit per esser valaivlas.  1) CS 220 2) DG 210.200 3) CS 832.10  * tabellas da las modificaziuns a la fin dal relasch   1   http://db.clex.ch/link/Bund/220/rm http://db.clex.ch/link/Bund/832.10/rm https://www.gr-lex.gr.ch/data/210.200/rm   535.200    2 Uschenavant  che  quest  contract  normal  da  lavur  u  che  cunvegnas  divergentas  fixadas en scrit na cuntegnan naginas prescripziuns, valan cumplementarmain las  disposiziuns dal dretg d'obligaziuns4).  2. Obligaziuns da las emploiadas e dals emploiads da chasa  Art.  3 Temp da lavur per emna 1 Il temp da lavur per emna importa 44 uras. Il temp da preschientscha e las pausas  na valan en general betg sco temp da lavur. 2 Sco temp da preschientscha vala quel temp, durant il qual las emploiadas ed ils  emploiads da chasa ston esser disponibels sin clom.  Art.  4 Metter a quint il temp da preschientscha sco temp da lavur 1 Sch'il temp da lavur durant il medem di importa main che 7 uras e sch'il temp da   preschientscha plus il temp da lavur importa dapli che 7 uras, vegnan messas a quint   almain 7 uras sco temp da lavur. 2 La part dal temp da preschientscha che vegn messa a quint sco temp da lavur, na   vegn betg resguardada tar la remuneraziun dal temp da preschientscha. 3 Per calcular il temp da lavur per emna vala mo il temp da lavur prestà.  Art.  5 Uras supplementaras 1 Sch'i ston vegnir prestadas uras supplementaras, èn las emploiadas ed ils emploiads  da chasa tant enavant obligads da las prestar, uschenavant ch'ellas ed els èn en cas da   las prestar ed uschenavant che quai po vegnir pretendì dad ellas e dad els en buna   fai. 2 Emploiadas ed emploiads da chasa sut 18 onns dastgan prestar uras supplementaras  mo en cas d'urgenza. 3 Cun il  consentiment da las  emploiadas e  dals  emploiads da chasa pon las  uras  supplementaras vegnir cumpensadas entaifer maximalmain 3 mais tras temp liber  d'almain la medema durada.  Sch'ina tala cumpensaziun n'ha betg lieu, sto vegnir  pajà il salari cun in supplement d'almain 25 pertschient per las uras supplementaras.  4) CS 220  2    http://db.clex.ch/link/Bund/220/rm    535.200   3. Obligaziuns da las patrunas e dals patruns  Art.  6 Alloschi ed alimentaziun 1 Sche las emploiadas ed ils emploiads da chasa vivan en la chasada, en la quala ellas  ed els lavuran, han ellas ed els il dretg d'in alloschi e d'ina alimentaziun suffizienta   areguard la quantitad ed areguard la qualitad, en spezial: a) d'ina  chombra  singula  serrabla  cun  la  clav  ch'è  gronda  avunda,  ch'è   mobigliada  suffizientamain  e  che  ha  in  access  a  l'internet  illimità  che  garantescha la protecziun da datas;  b) d'ina cunutilisaziun illimitada dals indrizs sanitars; c) d'ina atgna preparaziun da pasts e da la cunutilisaziun da la cuschina inclusiv    l'equipament; d) d'ina cunutilisaziun da la lavandaria. 2 Las patrunas ed ils patruns e las persunas ch'èn responsablas per il tegnairchasa  stattan solidaricamain bunas per il dretg d'in alloschi e d'ina alimentaziun suffizienta  da las emploiadas e dals emploiads da chasa.  Art.  7 Salari per il temp da lavur 1 Per il temp da lavur prestà e mess a quint ston las patrunas ed ils patruns pajar a las  emploiadas  ed  als  emploiads  da  chasa  il  salari  cunvegnì,  minimalmain  il  salari  minimal ch'è obligatoric tenor il dretg federal1). 2 Per il temp da lavur prestà durant la notg sto vegnir pajà in supplement da paja da  25 pertschient.  Art.  8 Salari per il temp da preschientscha 1 Per il temp da preschientscha ston las patrunas ed ils patruns pajar a las emploiadas  ed als emploiads da chasa il  salari  fixà minimalmain la suandanta part  dal salari  minimal ch'è obligatoric tenor il dretg federal2): a) 25 pertschient en cas d'acziuns da lavur raras durant la notg; b) 35 pertschient en cas d'acziuns da lavur regularas durant la notg; c) 50 pertschient en cas d'acziuns da lavur frequentas durant la notg. 2 En la media d'in mais valan sco raras fin a trais acziuns da lavur durant la notg per  emna, sco regularas fin ad in'acziun da lavur per notg e sco frequentas pliras acziuns  da lavur per notg.  1) CS 221.215.329.4 2) CS 221.215.329.4   3   http://db.clex.ch/link/Bund/221.215.329.4/rm http://db.clex.ch/link/Bund/221.215.329.4/rm   535.200    Art.  9 Salari en cas d'in impediment da lavurar 1 En cas d'in impediment da lavurar da las emploiadas e dals emploiads da chasa  vala l'obligaziun da cuntinuar cun il pajament dal salari a partir da l'emprim di dal   contract da lavur, e quai independentamain da la durada concludida da la relaziun da  lavur.  Art.  10 Pajament e rendaquint 1 Il salari sto vegnir pajà a la fin da mintga mais, en cas da periodas da lavur pli   curtas u che van a fin amez in mais, a la fin dal mais respectiv. Il medem mument   vegn er surdà in rendaquint detaglià dal salari. 2 Ils custs per l'alloschi e per l'alimentaziun da las emploiadas e dals emploiads da  chasa tenor l'artitgel 6 furman ina part dal salari (salari en natiralias). La valur dal  salari  en  natiralias  sa  drizza  segund  las  tariffas  tenor  il  dretg  federal  davart  l'assicuranza per vegls e survivents1). En il rendaquint dal salari po vegnir deducì in  import correspundent. Sch'i na vegn betg fatg diever da l'alloschi e da l'alimentaziun,   particularmain durant las vacanzas u durant il  temp liber,  na dastga vegnir fatga  nagina deducziun respectivamain sto il salari en natiralias pers vegnir cumpensà.  Art.  11 Spesas da viadi 1 Sche las emploiadas ed ils emploiads da chasa vivan en la chasada, nua ch'ellas ed  els lavuran, ston las patrunas ed ils patruns indemnisar ils custs da viadi tenor il med  da transport cunvegnì per l'emprim viadi d'arriv dal lieu d'abitar oriund al lieu da  lavur.  Art.  12 pausas 1 La lavur sto vegnir interrutta tras pausas che duran almain: a) in quart d'ura tar in temp da lavur quotidian da passa 5 1/2 uras; b) ina mesa ura tar in temp da lavur quotidian da passa 7 uras; c) ina ura tar in temp da lavur quotidian da passa 9 uras.  Art.  13 Lavur da notg 1 Durant la notg na dastga vegnir planisà nagin temp da lavur. Sco notg vala il temp   tranter las 23.00 e las 6.00. 2 Emploiadas ed emploiads da chasa sut 18 onns na dastgan betg vegnir occupads  durant la notg, er betg per temp da preschientscha.  1) CS 831.101  4    http://db.clex.ch/link/Bund/831.101/rm    535.200   Art.  14 Temp liber 1 Las emploiadas ed ils emploiads da chasa han mintga emna il dretg d'in entir sco er  d'in mez di temp liber, independentamain da las uras supplementaras che ston vegnir  prestadas. Il temp liber sto en mintga cas vegnir retratg entaifer 14 dis. 2 In entir di liber cumpiglia 24 uras, in mez di liber 8 uras ordaifer la notg. 3 Durant il temp liber na dastga vegnir prestà nagin temp da preschientscha.  Art.  15 Vacanzas 1 Las emploiadas ed ils emploiads da chasa han il dretg da las suandantas vacanzas  pajadas: a) fin al 20avel onn da vegliadetgna cumplenì: 5 emnas b) a partir dal 50avel onn da vegliadetgna cumplenì suenter 5 onns da servetsch:5   emnas c) uschiglio: 4 emnas 2 Per  in  onn  da  servetsch  nunfinì  ston  vegnir  concedidas  las  vacanzas  che  correspundan a la durada da la relaziun da lavur durant l'onn da servetsch respectiv.  Art.  16 Termin e repartiziun da las vacanzas 1 Las  patrunas  ed  ils  patruns  fixeschan  la  data  da  las  vacanzas,  resguardond  ils  giavischs da las emploiadas e dals emploiads da chasa, uschenavant che quels èn  cumpatibels cun ils interess da la chasada. 2 Las  vacanzas  ston  per  regla  vegnir  concedidas  sco  unitad  e  durant  l'onn  da  servetsch respectiv, il pli tard dentant durant il proxim onn da servetsch. Almain 2   emnas da vacanzas na dastgan betg vegnir interruttas.  Art.  17 Documentaziun 1 Il temp da lavur ed il temp da preschientscha prestà, il temp da lavur prestà durant  il temp da preschientscha, il temp da lavur durant la notg, las uras supplementaras   sco  er  las  pausas,  il  temp liber  e  las  vacanzas  ston  vegnir  documentads  da  las  patrunas e dals patruns. La documentaziun sto vegnir visada mintga emna da las  patrunas e dals patruns e da las emploiadas e dals emploiads da chasa. Ina copia da   la documentaziun sto vegnir surdada a las emploiadas ed als emploiads da chasa.  Las patrunas ed ils patruns ston tegnair en salv la documentaziun durant 5 onns. 2 Al cumenzament da la relaziun da lavur ston las patrunas ed ils patruns surdar a las  emploiadas ed als emploiads da chasa in exemplar da quest contract normal da lavur  e da l'eventual contract da lavur.   5     535.200    4. Assicuranza da malsauns ed assicuranza cunter accidents  Art.  18 assicuranza da malsauns 1 Las patrunas ed ils patruns ston s'atschertar che las emploiadas ed ils emploiads da  chasa  han  in'assicuranza  obligatorica  per  la  tgira  da  persunas  malsaunas.  Sche  necessari ston ellas far ina tala per las emploiadas ed ils emploiads da chasa. 2 Las premias per l'assicuranza obligatorica per la tgira da persunas malsaunas pajan  las  emploiadas  ed  ils  emploiads  da  chasa,  talas  per  in'eventuala  assicuranza  individuala facultativa per l'indemnisaziun da diarias van mintgamai per la mesadad  a las patrunas ed als patruns ed a las emploiadas ed als emploiads da chasa.  Art.  19 Assicuranza d'accidents 1 Tenor  il  dretg  federal  davart  l'assicuranza  d'accidents1) ston  las  patrunas  ed  ils  patruns assicurar las emploiadas ed ils emploiads da chasa cunter accidents da lavur.  Cunter  accidents  ordaifer  la  lavur  ston  vegnir  assicurads  mo  emploiadas  ed  emploiads da chasa che prestan en media in temp da lavur per emna d'almain 8 uras. 2 Las premias per  l'assicuranza  dals  accidents  da lavur  pajan las  patrunas  ed  ils   patruns, talas per l'assicuranza cunter accidents ordaifer la lavur las emploiadas ed  ils emploiads da chasa.  5. Finiziun da la relaziun da lavur  Art.  20 Temp d'emprova 1 Las  emprimas  2  emnas  suenter  il  cumenzament  da  la  lavur  valan  sco  temp  d'emprova.  Art.  21 Desditga 1 La relaziun da lavur po vegnir desditga sco suonda: a) durant il temp d'emprova cun in termin da disditga da 3 dis per la fin dal di; b) suenter  la  scadenza dal  temp d'emprova  durant  l'emprim onn da servetsch   observond in termin da disditga dad 1 mais, durant il segund fin e cun il 9avel  onn da servetsch observond in termin da disditga da 2 mais, ed a partir dal  10avel onn da servetsch observond in termin da disditga da 3 mais, e quai   mintgamai per la fin d'in mais.  1) CS 832.20  6    http://db.clex.ch/link/Bund/832.20/rm    535.200   Art.  22 Indemnisaziun da partenza 1 Sche la  relaziun da servetsch vegn annullada,  han emploiadas ed emploiads da  chasa ch'èn pli vegls che 50 onns, che han prestà almain 20 onns da servetsch tar las  medemas patrunas e tar ils medems patruns e che na suttastattan betg al provediment   professiunal obligatoric, il dretg da la suandanta indemnisaziun da partenza: a) 20 fin 25 onns da servetsch: 2 salaris mensils b) 26 fin 30 onns da servetsch: 3 salaris mensils c) 31 fin 35 onns da servetsch: 4 salaris mensils d) 36 fin 40 onns da servetsch: 5 salaris mensils e) sur 40 onns da servetsch: 6 salaris mensils   7     535.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-11-2019 01-01-2020 relasch emprima versiun 2019-028  8       535.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-11-2019 01-01-2020 emprima versiun 2019-028   9    	1. Disposiziuns generalas 	Art. 1 Champ d'applicaziun 	Art. 2 Cunvegnas divergentas e dretg subsidiar  	2. Obligaziuns da las emploiadas e dals emploiads da chasa 	Art. 3 Temp da lavur per emna 	Art. 4 Metter a quint il temp da preschientscha sco temp da lavur 	Art. 5 Uras supplementaras  	3. Obligaziuns da las patrunas e dals patruns 	Art. 6 Alloschi ed alimentaziun 	Art. 7 Salari per il temp da lavur 	Art. 8 Salari per il temp da preschientscha 	Art. 9 Salari en cas d'in impediment da lavurar 	Art. 10 Pajament e rendaquint 	Art. 11 Spesas da viadi 	Art. 12 pausas 	Art. 13 Lavur da notg 	Art. 14 Temp liber 	Art. 15 Vacanzas 	Art. 16 Termin e repartiziun da las vacanzas 	Art. 17 Documentaziun  	4. Assicuranza da malsauns ed assicuranza cunter accidents 	Art. 18 assicuranza da malsauns 	Art. 19 Assicuranza d'accidents  	5. Finiziun da la relaziun da lavur 	Art. 20 Temp d'emprova 	Art. 21 Desditga 	Art. 22 Indemnisaziun da partenza   		2019-11-26T16:00:06+0100 	"7001 Chur" 	"Gesetzessammlung Kanton Graubünden"


abbreviation: CNL Agr

pdf_content: 535.230 - Contract normal da lavur per l'agricultura (CNL Agr)    535.230   Contract normal da lavur per l'agricultura (CNL Agr)  dals 01-02-2022 (versiun dals 01-03-2022)  Sa basond sin l'art. 359, l'art. 359a e l'art. 360 dal Dretg d'obligaziuns svizzer1) sco er  sin l'art. 10 da la Lescha introductiva tar il Dretg d'obligaziuns svizzer2)  relaschà da la Regenza il 1. da favrer 2022  Art.  1 Champ d'applicaziun 1 En il chantun Grischun vala quest contract normal da lavur per la relaziun da lavur   tranter las lavurantas ed ils lavurants ch'èn engaschads en in manaschi agricul, en ina  chasada u en in manaschi accessoric e lur patrunas e patruns. 2 Exceptadas dal champ d'applicaziun èn las relaziuns da lavur: a) tranter conjugals u persunas en partenadi registrà; b) cun  parents  en  lingia  ascendenta  e  descendenta  sco  er  cun  lur  conjugalas   respectivamain  conjugals  u  cun  lur  partenaria  registrada  respectivamain  partenari registrà;  c) cun brits u schenders, sche quellas e quels vulan surpigliar il manaschi per al  administrar sez.  3 Exceptads èn relaziuns da lavur  e  fatgs,  per  ils  quals  è  applitgabel  in  contract   collectiv da lavur cun vigur lianta u in auter contract normal da lavur. 4 Las patrunas ed ils patruns ston documentar separadamain il temp da lavur prestà  en secturs da manaschi, per ils quals è applitgabel in contract collectiv da lavur cun  vigur lianta.  Art.  2 Cunvegnas divergentas e dretg subsidiar 1 Cunvegnas  che  divergeschan  da  quest  contract  normal  da  lavur  ston  vegnir  concludidas en scrit per esser valaivlas. 2 Uschenavant che quest contract normal da lavur u cunvegnas divergentas fixadas  en  scrit  na  cuntegnan  naginas  prescripziuns,  valan  cumplementarmain  las  disposiziuns dal Dretg d'obligaziuns3).  1) CS 220 2) DG 210.200 3) CS 220  * tabellas da las modificaziuns a la fin dal relasch   1   http://db.clex.ch/link/Bund/220/rm http://db.clex.ch/link/Bund/220/rm https://www.gr-lex.gr.ch/data/210.200/rm   535.230    Art.  3 Temp da lavur, temp liber e temp da ruaus 1 Il temp da lavur per emna importa 55 uras. Per la stad e per l'enviern pon las parts  contrahentas concluder temps da lavur differents, uschenavant ch'il temp da lavur  per emna vegn observà en la media annuala. 2 Las lavurantas ed ils lavurants han mintga emna il dretg d'in entir sco er d'in mez di   temp liber, che sto vegnir retratg entaifer in mais. Sch'in entir u in mez di liber croda  sin in firà uffizial ordaifer ina dumengia, è quel da cumpensar entaifer 3 mais. 3 La lavur quotidiana sto vegnir interrutta tras pausas commensuradas. 4 A giuvenils sut 18 onns sto vegnir concedì in temp da paus nuninterrut d'almain 10  uras per di.  Art.  4 Lavur supplementara 1 Sch'i ston vegnir prestadas uras supplementaras, èn las lavurantas ed ils lavurants  obligads  da  las  prestar,  uschenavant  ch'ellas  ed  els  èn  en  cas  da  far  quai  ed  uschenavant che quai po vegnir pretendì dad ellas e dad els en buna fai. 2 Giuvenils sut 18 onns dastgan prestar uras supplementaras mo en cas d'urgenza  excepziunals. 3 Las uras supplementaras ston vegnir cumpensadas mintgamai fin la fin d'avrigl cun  temp  liber  d'almain  la  medema  durada.  Sche  quai  n'è  excepziunalmain  betg  pussaivel, sto vegnir pajà il salari cun in supplement d'almain 25 pertschient per las  uras supplementaras.  Art.  5 Salari 1 Il salari sto vegnir pajà per la fin da mintga mais cun in rendaquint en scrit. 2 Al cumenzament da la relaziun da lavur ston las patrunas ed ils patruns surdar a las  lavurantas ed als lavurants ina conferma en scrit davart il salari u l'eventual contract   da lavur en scrit sco er in exemplar da quest contract normal da lavur.  Art.  6 Salari en cas d'in impediment da lavurar 1 En ils cas previs da la lescha concernent l'impediment senza atgna culpa da lavurar   han  las  lavurantas  ed  ils  lavurants  il  dretg  ch'il  salari  vegnia  pajà  vinavant  sco  suonda: a) il 1. ed il 2. onn da servetsch: 1 mais b) dal 3. fin il 5. onn da servetsch: 2 mais c) dal 6. fin il 10. onn da servetsch: 3 mais d) a partir dal 11. onn da servetsch: 4 mais 2 Cun la fin da la relaziun da lavur va er a fin il pajament cuntinuà dal salari.  2       535.230   Art.  7 Congedi pajà 1 Las lavurantas ed ils lavurants han il dretg d'in congedi pajà: a) da 3 dis:  1. per la naschientscha d'agens uffants, premess ch'i na dettia nagin dretg  sin cumpensaziun dal gudogn, sco er per l'adopziun;  2. en cas da la mort da la conjugala u dal conjugal, da la partenaria u dal  partenari, d'agens uffants, dals geniturs u da fragliuns sco er per tgirar  confamigliaras e confamigliars che vivan en la medema chasada e ch'èn  daventads malsauns (per eveniment);  b) da 2 dis: per las atgnas nozzas; c) dad 1 di: per las nozzas dals agens uffants, en cas da la mort da la sira u dal sir   u da quinadas e quinads, per tschertgar ina plazza suenter la desditga da la   plazza da lavur sco er per midar chasa (maximalmain 1 giada per onn).  Art.  8 Vacanzas 1 Il dretg da vacanzas da las lavurantas e dals lavurants importa annualmain: a) fin al 20. onn da vegliadetgna cumplenì: 5 emnas b) a partir dal 50. onn da vegliadetgna cumplenì suenter 5 onns da servetsch: 5   emnas c) uschiglio: 4 emnas  Art.  9 Alloschi ed alimentaziun 1 Sche las lavurantas ed ils lavurants vivan sin il manaschi agricul, nua ch'ellas ed els   lavuran,  han  ellas  ed  els  il  dretg  d'in  alloschi  e  d'ina  alimentaziun  suffizienta  areguard la quantitad ed areguard la qualitad.  Art.  10 Temp d'emprova 1 Sco temp d'emprova vala l'emprim mais d'ina relaziun da lavur.  Art.  11 Disditga 1 La relaziun da lavur po vegnir disditga sco suonda: a) durant il temp d'emprova da tut temp cun in termin da disditga da 7 dis; b) suenter  la  scadenza dal  temp d'emprova  durant  l'emprim onn da servetsch   observond in termin da disditga dad 1 mais, durant il segund fin e cun il 9. onn  da servetsch observond in termin da disditga da 2 mais ed a partir dal 10. onn   da servetsch observond in termin da disditga da 3 mais, e quai mintgamai per  la fin d'in mais.   3     535.230    Art.  12 Provediment professiunal ed indemnisaziun da partenza 1 Sche la relaziun da lavur vegn annullada, ston las patrunas ed ils patruns pajar a las   lavurantas ed als lavurants ch'èn pli vegls che 50 onns, che han prestà almain 20   onns  da  servetsch  tar  las  medemas  patrunas  ed  ils  medems  patruns  e  che  na   suttastattan betg al provediment professiunal obligatoric, la suandanta indemnisaziun  da partenza: a) cun 20 fin 25 onns da servetsch: 2 salaris mensils b) cun 26 fin 30 onns da servetsch: 3 salaris mensils c) cun 31 fin 35 onns da servetsch: 4 salaris mensils d) cun 36 fin 40 onns da servetsch: 5 salaris mensils e) cun passa 40 onns da servetsch: 6 salaris mensils  Art.  13 Assicuranza da malsauns ed assicuranza d'accidents 1 Las patrunas ed ils patruns ston s'atschertar che las lavurantas ed ils lavurants han   in'assicuranza obligatorica per la tgira da persunas malsaunas. Sche necessari ston  ellas ed els far ina tala per las lavurantas ed ils lavurants. Las premias ston vegnir   pajadas da las lavurantas e dals lavurants. 2 A favur  da  las  lavurantas  e  dals  lavurants  ston  las  patrunas  ed  ils  patruns  far   in'assicuranza da diarias per persunas malsaunas en l'autezza dad 80 pertschient dal  salari cun ina durada da las prestaziuns d'almain 720 dis. Per relaziuns da lavur da   durada limitada na dastgan las prestaziuns betg vegnir restrenschidas. Las premias  van mintgamai per la mesadad a quint da las patrunas e dals patruns ed a quint da las  lavurantas e dals lavurants. 3 Tenor la Lescha federala davart l'assicuranza d'accidents1) ston las patrunas ed ils  patruns assicurar las lavurantas ed ils lavurants cunter accidents da lavur. Cunter   accidents ordaifer la lavur ston vegnir assicurads mo lavurantas ed ils lavurants che  lavuran  en  media  almain 8 uras  per  emna.  Las premias per  l'assicuranza  cunter  accidents  da  lavur  vegnan  pajadas  da  las  patrunas  e  dals  patruns,  talas  per  l'assicuranza cunter accidents ordaifer la lavur da las lavurantas e dals lavurants.  1) CS 832.20  4    http://db.clex.ch/link/Bund/832.20/rm    535.230   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-02-2022 01-03-2022 relasch emprima versiun 2022-006   5     535.230    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-02-2022 01-03-2022 emprima versiun 2022-006  6     	Art. 1 Champ d'applicaziun 	Art. 2 Cunvegnas divergentas e dretg subsidiar 	Art. 3 Temp da lavur, temp liber e temp da ruaus 	Art. 4 Lavur supplementara 	Art. 5 Salari 	Art. 6 Salari en cas d'in impediment da lavurar 	Art. 7 Congedi pajà 	Art. 8 Vacanzas 	Art. 9 Alloschi ed alimentaziun 	Art. 10 Temp d'emprova 	Art. 11 Disditga 	Art. 12 Provediment professiunal ed indemnisaziun da partenza 	Art. 13 Assicuranza da malsauns ed assicuranza d'accidents  		2022-02-02T18:51:00+0100 	"7001 Chur" 	"Gesetzessammlung Kanton Graubünden"


abbreviation: CNL Alp

pdf_content: 535.250 - Contract normal da lavur per il persunal d'alp e per la pastriglia (CNL Alp)    535.250   Contract normal da lavur per il persunal d'alp e per la  pastriglia (CNL Alp)  dals 01-02-2022 (versiun dals 01-03-2022)  Sa basond sin l'art. 359, l'art. 359a e l'art. 360 dal Dretg d'obligaziuns svizzer1) sco er  sin l'art. 10 da la Lescha introductiva tar il Dretg d'obligaziuns svizzer2)  relaschà da la Regenza il 1. da favrer 2022  Art.  1 Champ d'applicaziun 1 En il chantun Grischun vala quest contract normal da lavur per la relaziun da lavur   tranter las lavurantas ed ils lavurants ch'èn engaschads sin in'alp u per la pastriglia a   chasa e lur patrunas e patruns. 2 Exceptadas dal champ d'applicaziun èn las suandantas relaziuns da lavur: a) tranter conjugals u persunas en partenadi registrà; b) cun  parents  en  lingia  ascendenta  e  descendenta  sco  er  cun  lur  conjugalas   respectivamain  conjugals  u  cun  lur  partenaria  registrada  respectivamain  partenari registrà;  c) cun brits u schenders, sche quellas e quels vulan surpigliar il manaschi per al  administrar sez.  3 Exceptads èn relaziuns da lavur  e  fatgs,  per  ils  quals  è  applitgabel  in  contract   collectiv da lavur cun vigur lianta u in auter contract normal da lavur.  Art.  2 Cunvegnas divergentas e dretg subsidiar 1 Cunvegnas  che  divergeschan  da  quest  contract  normal  da  lavur  ston  vegnir  concludidas en scrit per esser valaivlas. 2 Uschenavant che quest contract normal da lavur u cunvegnas divergentas fixadas  en  scrit  na  cuntegnan  naginas  prescripziuns,  valan  cumplementarmain  las  disposiziuns dal Dretg d'obligaziuns3).  1) CS 220 2) DG 210.200 3) CS 220  * tabellas da las modificaziuns a la fin dal relasch   1   http://db.clex.ch/link/Bund/220/rm http://db.clex.ch/link/Bund/220/rm https://www.gr-lex.gr.ch/data/210.200/rm   535.250    Art.  3 Temp da lavur normal 1 Il temp da lavur sa drizza tenor las pretensiuns dal manaschi. L'emprim mais sin   l'alp na duain betg vegnir surpassadas 14 uras per di, pli tard – sche pussaivel – 11  uras per di. 2 Per giuvenils valan ils suandants temps da lavur e da paus per di:  Vegliadetgna Temp da lavur maximal Temp da paus  nuninterrut minimal  16–18 onns 10 uras 10 uras  13–15 onns 8 uras 12 uras  Art.  4 Lavur supplementara 1 Sch'i ston vegnir prestadas uras supplementaras, èn las lavurantas ed ils lavurants  obligads  da  las  prestar,  uschenavant  ch'ellas  ed  els  èn  en  cas  da  far  quai  ed  uschenavant che quai po vegnir pretendì dad ellas e dad els en buna fai. 2 Giuvenils sut 18 onns dastgan prestar uras supplementaras mo en cas d'urgenza  excepziunals.  Art.  5 Vacanzas, temp liber e firads 1 Las lavurantas ed ils lavurants han il dretg sin vacanzas, sin temp liber e sin firads  uffizials libers da lavur. Quest dretg sto vegnir indemnisà cun supplements sin il  salari, en cas ch'i n'è betg pussaivel da retrair ils dis libers per motivs da manaschi.  Art.  6 Cumpetenzas 1 Las patrunas ed ils patruns èn obligads da communitgar en scrit a las lavurantas ed   als lavurants las persunas che substitueschan ellas ed els e ch'èn sulettas autorisadas   da prender mesiras e da far prescripziuns concernent las incumbensas e las lavurs. 2 Las patrunas ed ils patruns fixeschan en scrit las responsabladads da las lavurantas  e  dals  lavurants.  Ultra  da  quai  ston  vegnir  regladas  cleramain  las  relaziuns  da   subordinaziun e da responsabladad entaifer ina gruppa da lavurantas e lavurants.  Art.  7 Salari 1 Il salari vegn pajà a la fin da la stagiun d'alp u a la fin da la pastriglia, il pli tard  però  14  dis  pli  tard.  Las  lavurantas  ed  ils  lavurants  pon  dumandar  in  pajament  parzial mintgamai per la fin dal mais. 2 Al cumenzament da la relaziun da lavur ston las patrunas ed ils patruns surdar a las  lavurantas ed als lavurants ina conferma en scrit davart il salari u l'eventual contract   da lavur en scrit sco er in exemplar da quest contract normal da lavur.  2       535.250   Art.  8 Salari en cas d'in impediment da lavurar 1 En ils cas previs da la lescha concernent l'impediment senza atgna culpa da lavurar   han  las  lavurantas  ed  ils  lavurants  il  dretg  ch'il  salari  vegnia  pajà  vinavant  sco  suonda: a) da la 1. fin la 5. stad sin l'alp u da pastriglia: 4 emnas b) da la 6. fin la 10. stad sin l'alp u da pastriglia: 5 emnas c) a partir da la 11. stad sin l'alp u da pastriglia: 6 emnas 2 Cun la fin da la relaziun da lavur va er a fin il pajament cuntinuà dal salari. 3 Las lavurantas ed ils lavurants han da communitgar a las patrunas ed als patruns  eventualas obligaziuns da servetsch sco militar, protecziun civila, pumpiers, uffizis  politics  e.u.v.  che  crodan  en  il  temp  da  la  relaziun  da  lavur,  e  quai  avant  che  concluder il contract da lavur.  Art.  9 Durada da la relaziun da lavur 1 La relaziun da lavur en l'economia d'alp è da durada limitada. La durada sa drizza   tenor la stad ad alp e cumpiglia er il temp per las lavurs da preparaziun e da finiziun.  Art.  10 Alloschi 1 Las  lavurantas  ed  ils  lavurants  han  il  dretg  d'in  alloschi  suffizient  areguard  la  quantitad ed areguard la qualitad.  Art.  11 Assicuranza da malsauns ed assicuranza d'accidents 1 Las patrunas ed ils patruns ston s'atschertar che las lavurantas ed ils lavurants han   in'assicuranza obligatorica per la tgira da persunas malsaunas. Sche necessari ston  ellas ed els far ina tala per las lavurantas ed ils lavurants. Las premias ston vegnir   pajadas da las lavurantas e dals lavurants. 2 A favur  da  las  lavurantas  e  dals  lavurants  ston  las  patrunas  ed  ils  patruns  far   in'assicuranza da diarias per persunas malsaunas en l'autezza dad 80 pertschient dal  salari cun ina durada da las prestaziuns d'almain 720 dis. Per relaziuns da lavur da   durada limitada na dastgan las prestaziuns betg vegnir restrenschidas. Las premias  van mintgamai per la mesadad a quint da las patrunas e dals patruns ed a quint da las  lavurantas e dals lavurants. 3 Tenor la Lescha federala davart l'assicuranza d'accidents1) ston las patrunas ed ils  patruns assicurar las lavurantas ed ils lavurants cunter accidents da lavur. Cunter   accidents ordaifer la lavur ston vegnir assicurads mo las lavurantas ed ils lavurants   che lavuran en media almain 8 uras per emna. Las premias per l'assicuranza cunter   accidents  da  lavur  vegnan  pajadas  da  las  patrunas  e  dals  patruns,  talas  per  l'assicuranza cunter accidents ordaifer la lavur da las lavurantas e dals lavurants.  1) CS 832.20   3   http://db.clex.ch/link/Bund/832.20/rm   535.250    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-02-2022 01-03-2022 relasch emprima versiun 2022-007  4       535.250   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-02-2022 01-03-2022 emprima versiun 2022-007   5    	Art. 1 Champ d'applicaziun 	Art. 2 Cunvegnas divergentas e dretg subsidiar 	Art. 3 Temp da lavur normal 	Art. 4 Lavur supplementara 	Art. 5 Vacanzas, temp liber e firads 	Art. 6 Cumpetenzas 	Art. 7 Salari 	Art. 8 Salari en cas d'in impediment da lavurar 	Art. 9 Durada da la relaziun da lavur 	Art. 10 Alloschi 	Art. 11 Assicuranza da malsauns ed assicuranza d'accidents  		2022-02-02T18:57:09+0100 	"7001 Chur" 	"Gesetzessammlung Kanton Graubünden"


pdf_content: Lescha davart l'appaschentaziun da dispitas collectivas da lavur    538.100   Lescha davart l'appaschentaziun da dispitas collectivas da  lavur  dals 07-04-1957 (versiun dals 01-01-2011)  acceptada dal pievel ils 7 d'avrigl 19571)  1. Incumbensa e cumpetenza da l'uffizi chantunal da mediaziun  Art.  1 Incumbensa 1 Dispitas collectivas da lavur ha l'uffizi da mediaziun d'appaschentar tras mediaziun   (procedura  da  reconciliaziun)  u  tras  sentenzia  da  cumpromiss  (procedura  da  cumpromiss).  Art.  2 Noziun da la dispita collectiva da lavur 1 Sco dispita  collectiva  da lavur  en il  senn da questa  lescha vala  mintga  dispita  davart la relaziun da lavur tranter ina u pliras patrunas respectivamain tranter in u  plirs  patruns d'ina  vart  e  d'ina  part  considerabla da lavurantas  respectivamain  da  lavurants d'in manaschi, d'ina partiziun da manaschi u d'ina gruppa professiunala da  l'autra vart.  Art.  3 Cumpetenza 1 Sche las patrunas respectivamain  ils  patruns e las lavurantas  respectivamain  ils  lavurants u lur federaziuns han previs tenor contract in post da reconciliaziun u da  cumpromiss  neutral  u  paritetic,  è  quel cumpetent  per l'appaschentaziun en il  cas   singul. 2 Sch'i na dat betg in tal post contractual da reconciliaziun u da cumpromiss, sch'el   na  daventa  betg  activ  malgrà  la  dumonda  d'ina  partida  u  sche  sias  stentas  da  mediaziun  èn  stadas  senza  success,  è  l'appaschentaziun  chaussa  da  l'uffizi  da  mediaziun. 3 L'uffizi  da mediaziun entra per regla en funcziun sco post da mediaziun mo sin  dumonda motivada d'ina partida. D'uffizi daventa el mo activ en cas, tar ils quals il   mantegniment da la pasch da lavur è en l'interess public.  1) M dals 8 d'october 1956, 339; PCG 1956, 427  * tabellas da las modificaziuns a la fin dal relasch   1     538.100    4 La  funcziun  da  l'uffizi  da  mediaziun  sco  dretgira  da  cumpromiss  premetta  ina  dumonda en scrit correspundenta da domaduas partidas, en la quala ellas decleran  expressivamain d'acceptar la sentenzia da cumpromiss.  2. Organisaziun da l'uffizi da mediaziun  Art.  4 Cumposiziun, elecziun 1 L'uffizi  da mediaziun consista d'ina parsura respectivamain  d'in  parsura neutral,   mintgamai  d'ina  assessura  respectivamain  d'in  assessur  da  las  patrunas  respectivamain dals patruns e da las lavurantas respectivamain dals lavurants e da  l'actuara respectivamain da l'actuar. 2 La  regenza  elegia  la  parsura  respectivamain  il  parsura  ed  ina  substituta  respectivamain in substitut. 3 La  regenza  elegia  mintgamai  trais  assessuras  respectivamain  assessurs  da  las  patrunas  respectivamain  dals  patruns  e  da  las  lavurantas  respectivamain  dals  lavurants.  Las  federaziuns  professiunalas  survegnan  la  pussaivladad  d'inoltrar  propostas respectivas. 4 La perioda d'uffizi importa quatter onns. 5 La  parsura  respectivamain  il  parsura  numna  en  il  cas  singul  las  assessuras   respectivamain ils assessurs. 6 L'actuariat  vegn  fatg  d'ina  uffizianta  respectivamain  d'in  uffiziant  da  l'administraziun chantunala. Quella respectivamain quel n'ha nagin dretg da votar.  Art.  5 Surveglianza 1 L'uffizi da mediaziun è suttamess a la surveglianza da la regenza. 2 La parsura respectivamain il parsura rapportescha annualmain a la regenza davart  l'activitad da l'uffizi da mediaziun.  3. Procedura da reconciliaziun  Art.  6 Introducziun 1 La parsura respectivamain il parsura introducescha la procedura da reconciliaziun  sin dumonda en scrit d'ina partida u eventualmain da sasez. Ella respectivamain el  examinescha l'emprim la cumpetenza da l'uffizi da mediaziun. Cunter sia decisiun en  quel reguard po vegnir fatg recurs administrativ tar la regenza. La decisiun da la   regenza è definitiva. * 2 La parsura respectivamain il parsura emprova l'emprim da sasez d'appaschentar la  dispita a la buna.  2       538.100   3 Sche l'emprova fa naufragi, suttametta ella respectivamain el immediatamain il cas  a l'uffizi da mediaziun che po tschertgar anc ina giada dad arrivar ad ina conciliaziun  a la buna.  Art.  7 Recusaziun e protestas 1 Las  prescripziuns da la  procedura civila  davart  la  recusaziun valan  confurm al   senn1). 2 Protestas cunter la cooperaziun d'ina commembra respectivamain d'in commember  da l'uffizi da mediaziun decida la regenza.  Art.  8 Plainpudair, legitimaziun da la represchentanza d'ina partida 1 Las  represchentantas  respectivamain  ils  represchentants  da  las  partidas  han  da  preschentar in plainpudair en scrit da las lavurantas respectivamain dals lavurants e  da las patrunas respectivamain dals patruns participads a la dispita. 2 Sco  represchentantas  respectivamain  represchentants  d'ina  partida  èn  admess  advocatas respectivamain advocats sco er persunas ch'èn participadas directamain a  la dispita u che han ina funcziun directiva en ina federaziun participada. 3 L'uffizi  da  mediaziun  decida  definitivamain  davart  protestas  concernent  la  legitimaziun da represchentantas respectivamain da represchentants d'ina partida.  Art.  9 Obligaziuns da las persunas citadas 1 Las partidas e las persunas che vegnan citadas da l'uffizi da mediaziun èn obligadas  da cumparair, da contractar, da dar infurmaziuns e da prender cun sai ils documents   giavischads. 2 Sin dumonda motivada d'ina partida po l'invista da las actas vegnir restrenschida a  la  parsura  respectivamain  al  parsura  che  dat  las  infurmaziuns  necessarias  a  las  assessuras respectivamain als assessurs. La parsura respectivamain il parsura decida,  quantas persunas che duain vegnir admessas a las tractativas. 3 Sch'ina partida na cumpara betg a las tractativas, e quai senza ina stgisa suffizienta,   po l'uffizi da mediaziun – suenter avair tadlà la partida preschenta e sin basa da las  actas – tuttina cuntinuar cun sia activitad.  Art.  10 Eruir il causal 1 Per  sclerir  ils  fatgs  è  l'uffizi  da  mediaziun  autorisà  da  pretender  documents,   d'interrogar  perditgas,  da  consultar  expertas  respectivamain  experts  e  d'ordinar  inspecziuns ocularas. 2 En quest connex valan las prescripziuns da la procedura civila ) confurm al senn.  1) art. 10 ss. PC, DG 320.000   3   http://www.gr-lex.gr.ch/data/320.000/rm   538.100    Art.  11 Furma e custs 1 Las dumondas da las partidas ston vegnir fatgas en scrit.  La procedura sco tala  vegn fatga a bucca. 2 Las tractativas n'èn betg publicas. L'actuara respectivamain l'actuar fa il protocol. 3 Ils custs da la procedura vegnan surpigliads dal chantun. L'uffizi da mediaziun po  però adossar ils custs dal tuttafatg u parzialmain ad ina partida, sch'ella ha chaschunà  da levsenn la procedura u sch'ella ha engrevgià tala da medema maniera. Decisiuns  da custs èn exequiblas sco sentenzias giudizialas.  Art.  12 Proposta da mediaziun 1 Sch'ina conciliaziun directa na reussescha betg, elavura l'uffizi  da mediaziun ina  proposta  da  mediaziun,  e  quai  cun  exclusiun  da  las  partidas.  Quella  vegn  communitgada a bucca a las partidas a la fin da las tractativas ed alura tramessa a  talas en scrit. En la communicaziun en scrit vegn fixà in termin, entaifer il qual las   partidas  han  da  declerar  en  scrit,  sch'ellas  acceptan  u  refusan  la  proposta  da  mediaziun. In'acceptanza parziala vala sco refusa. 2 L'uffizi da mediaziun infurmescha per regla la publicitad en ina moda e maniera   che al para cunvegnenta davart la finiziun da la mediaziun senza success, sche la   proposta  da mediaziun  na vegn  betg acceptada da domaduas  partidas  e  sche las  partidas  na  sa  decleran er  betg  prontas  en  scrit  da  manar  tras  ina procedura da  cumpromiss, per la quala ellas ston vegnir interrogadas. La decleraziun per mauns  dal protocol avant l'uffizi da mediaziun ha la medema valur sco la decleraziun en  scrit.  Art.  13 Obligaziun da discreziun 1 La parsura respectivamain il parsura, las assessuras respectivamain ils assessurs e  l'actuara respectivamain l'actuar sco er las expertas respectivamain ils experts han da  mantegnair discreziun davart las percepziuns – che ston vegnir tractadas en moda   discreta  segund lur  natira  –  ch'ellas  respectivamain  ch'els  han fatg  exequind  lur   obligaziuns.  Art.  14 * Meds legals 1 Cunter il cuntegn da la proposta da mediaziun na poi betg vegnir recurrì. Cunter   disposiziuns  da  l'uffizi  da  mediaziun  sco  instanza  d'intermediaziun  poi,  sch'ina  violaziun da la lescha vegn fatga valair, vegnir recurrì tar la dretgira chantunala, e   quai cun recurs tenor il cudesch da procedura civila1).  1) CS 272  4    http://db.clex.ch/link/Bund/272/rm    538.100   4. Procedura da cumpromiss  Art.  15 * Renviaments da procedura 1 Las prescripziuns davart la procedura da reconciliaziun valan confurm al senn er  per la procedura da cumpromiss. Applitgablas en moda subsidiara èn las normas dal  cudesch da procedura civila.  Art.  16 Sentenzia da cumpromiss 1 Empè d'ina procedura da reconciliaziun u suenter in'emprova da mediaziun senza  success  pronunzia  l'uffizi  da  mediaziun,  sco  dretgira  da  cumpromiss,  cun  il  consentiment da domaduas partidas, ed en il rom da sias cumpetenzas ina sentenzia  da cumpromiss lianta. 2 La sentenzia da cumpromiss motivada vegn communitgada a las partidas en scrit   ed è – cun resalva dal recurs tenor il cudesch da procedura civila2) – definitiva. *  5. Obligaziun da mantegnair la pasch  Art.  17 Princip e durada 1 Durant la procedura da reconciliaziun u da cumpromiss han las partidas da princip  da mantegnair la pasch da lavur. 2 La parsura respectivamain il parsura è autorisà – suenter avair tadlà las partidas –  da relaschar las ordinaziuns che la respectivamain al paran bunas per mantegnair la   pasch da lavur. 3 L'obligaziun da mantegnair la pasch cumenza cun l'introducziun da la procedura da  reconciliaziun e dura 30 dis. Cun conclus unanim po l'uffizi da mediaziun prolungar  quella durada per maximalmain 30 dis.  Art.  18 Sancziuns en cas da violaziun 1 Sche  l'obligaziun  da  mantegnair  la  pasch  vegn  violada,  appellescha  l'uffizi  da  mediaziun a las culpaivlas respectivamain als culpaivels da desister immediatamain  da lur cumportament.  Sche quellas respectivamain quels na suondan betg l'appel   entaifer  in  temp util,  infurmescha  l'uffizi  da mediaziun  en moda  cunvegnenta  la   publicitad davart ils fatgs. 2 L'obligaziun  da  mantegnair  la  pasch  sin  basa  da  questa  lescha  vala  independentamain  d'ina  obligaziun  da  mantegnair  la  pasch  ch'è  eventualmain  vegnida fixada en in contract. Er restan resalvadas las consequenzas da dretg civil,   sche l'obligaziun legala e contractuala da mantegnair la pasch vegn violada.  2) CS 272   5   http://db.clex.ch/link/Bund/272/rm   538.100    6. Disposiziuns finalas *  Art.  19 * …  Art.  20 Entrada en vigur 1 La regenza fixescha il termin da l'entrada en vigur1) da questa lescha.  Art.  21 Dretg abolì 1 La lescha dals 27 da matg 1908 davart  la procedura da reconciliaziun e davart   mesiras  cunter  acts  da  violenza  en  cas  da  dispitas  collectivas  tranter  patruns  e  lavurants2) sco er l'ordinaziun dals 27 da november 1922 davart l'uffizi chantunal da  mediaziun3) vegnan abolidas cun l'entrada en vigur da questa lescha.  1) messa en vigur cun CR dal 1. da november 1957 per il 1. da schaner 1958 2) CUL VI, 695 3) CUL VII, 30  6       538.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-04-1957 01-01-1958 relasch emprima versiun - 31-08-2006 01-01-2007 Art. 6 al. 1 midada 2006, 3317 16-06-2010 01-01-2011 Art. 14 revisiun totala 2010, 2491 16-06-2010 01-01-2011 Art. 15 revisiun totala 2010, 2491 16-06-2010 01-01-2011 Art. 16 al. 2 midada 2010, 2491 16-06-2010 01-01-2011 Titel 6. midada 2010, 2406 16-06-2010 01-01-2011 Art. 19 aboliziun 2010, 2406   7     538.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-04-1957 01-01-1958 emprima versiun - Art. 6 al. 1 31-08-2006 01-01-2007 midada 2006, 3317 Art. 14 16-06-2010 01-01-2011 revisiun totala 2010, 2491 Art. 15 16-06-2010 01-01-2011 revisiun totala 2010, 2491 Art. 16 al. 2 16-06-2010 01-01-2011 midada 2010, 2491 Titel 6. 16-06-2010 01-01-2011 midada 2010, 2406 Art. 19 16-06-2010 01-01-2011 aboliziun 2010, 2406  8     	1. Incumbensa e cumpetenza da l'uffizi chantunal da mediaziun 	Art. 1 Incumbensa 	Art. 2 Noziun da la dispita collectiva da lavur 	Art. 3 Cumpetenza  	2. Organisaziun da l'uffizi da mediaziun 	Art. 4 Cumposiziun, elecziun 	Art. 5 Surveglianza  	3. Procedura da reconciliaziun 	Art. 6 Introducziun 	Art. 7 Recusaziun e protestas 	Art. 8 Plainpudair, legitimaziun da la represchentanza d'ina partida 	Art. 9 Obligaziuns da las persunas citadas 	Art. 10 Eruir il causal 	Art. 11 Furma e custs 	Art. 12 Proposta da mediaziun 	Art. 13 Obligaziun da discreziun 	Art. 14 * Meds legals  	4. Procedura da cumpromiss 	Art. 15 * Renviaments da procedura 	Art. 16 Sentenzia da cumpromiss  	5. Obligaziun da mantegnair la pasch 	Art. 17 Princip e durada 	Art. 18 Sancziuns en cas da violaziun  	6. Disposiziuns finalas * 	Art. 19 * … 	Art. 20 Entrada en vigur 	Art. 21 Dretg abolì   		2018-06-06T02:20:58+0200 	"7001 Chur" 	"Gesetzessammlung Kanton Graubünden"

element: Art. 6 al. 1

element: Art. 14

element: Art. 15

element: Art. 16 al. 2

element: Titel 6.

element: Art. 19

type: aboliziun


abbreviation: LARP

pdf_content: Lescha davart l'assicuranza da malsauns e la reducziun da las premias (LARP)    542.100   Lescha davart l'assicuranza da malsauns e la reducziun da  las premias (LARP)  dals 26-11-1995 (versiun dals 01-01-2014)  sa basond sin l'art. 97 da la lescha federala davart l'assicuranza da malsauns dals 18  da mars 19941)  acceptada dal pievel ils 26 da november 19952)  1. Obligaziun da s'assicurar  Art.  1 Cumpetenza 1. vischnancas *  1 Las vischnancas èn cumpetentas per l'execuziun da l'obligaziun da s'assicurar. 2 Ellas  procuran  che  mintga  persuna  obligada  saja  assicurada  per  la  tgira  da  malsauns.  Persunas che n'adempleschan betg a temp lur obligaziun da s'assicurar   assegnan ellas ad in'assicuranza. 3 La regenza po fixar autras cumpetenzas per tschertas categorias da persunas. *  Art.  2 * 2. institut d'assicuranza sociala 1 L'institut d'assicuranza sociala dal chantun Grischun (IAS) è l'autoritad chantunala  ch'è cumpetenta tenor l'artitgel 64a LAMal per communitgar las pretensiuns da las  assicuranzas  che  derivan  da  l'assicuranza  obligatorica  per  la  tgira  da  persunas  malsaunas e che han chaschunà ch'in attest da perdita u ch'in titel giuridic equivalent   ha stuì vegnir emess. 2 A donn e cust dal chantun surpiglia el la part che vegn prescritta dal dretg federal   da las pretensiuns da las assicuranzas ch'èn confermadas dal post da revisiun.  1) CS 832.10 2) M dals 7 da mars 1995, 46; PCG 1995/96, 15, 97  * tabellas da las modificaziuns a la fin dal relasch   1   http://db.clex.ch/link/Bund/832.10/rm   542.100    Art.  2a * Communicaziun da las persunas assicuradas negligentas 1 Las assicuranzas ston communitgar al IAS las debituras ed ils debiturs che vegnan  stumads.  2. Reducziun da las premias  2.1. SISTEM  Art.  3 Intent 1 Cun reducir las premias da l'assicuranza fundamentala per la tgira da malsauns duai  vegnir  garantida  a  persunas  cun  dretg  da  contribuziun  che  vivan  en  relaziuns  economicas  modestas  ina  protecziun  d'assicuranza  commensurada  a  cundiziuns  ch'èn finanzialmain supportablas.  Art.  4 Dretg subsidiar 1 Uschenavant che questa lescha na dispona betg autramain, valan las prescripziuns  da la lescha federala davart l'assicuranza per vegls e survivents1) confurm al senn.  Art.  5 Persunas cun dretg d'ina reducziun 1 Il dretg d'ina reducziun da las premias han: * a) persunas cun domicil en il chantun Grischun; b) persunas cun ina permissiun da dimora en il chantun Grischun ch'è valaivla   almain 3 mais, premess ch'ellas èn suttamessas a l'assicuranza obligatorica per  la tgira da malsauns;  c) persunas  ch'èn  suttamessas  a  l'assicuranza  obligatorica  per  la  tgira  da  malsauns  sin  basa  da  la  cunvegna  da  la  confederaziun  svizra  e  da  la   communitad  europeica  sco  er  da  ses  stadis  commembers  davart  la  libra  circulaziun da persunas sco er da sia agiunta II, e per las qualas è cumpetent il   chantun Grischun tenor la regulaziun da las cumpetenzas da la confederaziun.  2 La  regenza  è  autorisada  d'amplifitgar  il  circul  da  las  persunas  cun  dretg  d'ina   reducziun. 3 La reducziun da las premias vegn mo concedida a persunas che na pon betg far  valair quella autramain per la medema perioda.  Art.  6 Dretg cumplain 1 Persunas che vegnan imponidas communablamain han in dretg cumplain ad ina  reducziun da las premias.  1) CS 831.10  2    http://db.clex.ch/link/Bund/831.10/rm    542.100   2 Persunas ch'èn obligadas tenor lescha da pajar per autras persunas la premia per   l'assicuranza obligatorica per la tgira da malsauns han – ensemen cun las persunas   sustegnidas – in dretg cumplain, premess ch'i vegnia concedì ad ellas ina deducziun  per uffants u ina deducziun da sustegn per quellas persunas en il rom da la taxaziun.   En cas spezials po la regenza conceder a persunas sustegnidas in dretg individual. *  Art.  7 Premias decisivas 1 La regenza fixescha las premias decisivas per la reducziun da las premias. En quest  connex s'orientescha ella a las premias medias per l'assicuranza obligatorica per la   tgira  da  malsauns,  resguardond  la  reducziun  da  las  premias  che  po  vegnir   cuntanschida tras ils geners d'assicuranza che han ina pussaivladad restrenschida da  tscherner  il  furnitur  da  prestaziuns.  Ella  graduescha  las  premias  decisivas  tenor  categorias da persunas e tenor regiuns. Las premias decisivas dastgan vegnir fixadas  maximalmain  15  pertschient  pli  bass  che  las  premias  medias  per  l'assicuranza  obligatorica per la tgira da malsauns ch'èn vegnidas fixadas da la confederaziun. * 2 Per persunas cun domicil en in stadi commember da la communitad europeica èn  decisivas las premias medias fixadas da la confederaziun. *  Art.  8 * Calculaziun da la reducziun da las premias 1 Las premias decisivas vegnan reducidas, uschenavant ch'ellas surpassan ina resalva  persunala ch'è graduada tenor categorias d'entrada. 2 La  resalva  persunala  importa  per  entradas  imputablas  fin  10 000  francs  5  pertschient, fin 20 000 francs 6,5 pertschient e fin 30 000 francs 8 pertschient. Ella  vegn dauzada per mintga ulteriura categoria d'entrada da 10 000 francs mintgamai  per 1 punct procentual fin a 10 pertschient. * 3 Las premias decisivas per uffants e per persunas giuvnas creschidas en scolaziun  vegnan reducidas sco suonda: * a) fin ad entradas imputablas da 65 000 francs per 100 pertschient; b) fin ad entradas imputablas da 70 000 francs per 75 pertschient; c) fin ad entradas imputablas da 75 000 francs per 50 pertschient; d) fin ad entradas imputablas dad 80 000 francs per 25 pertschient. Sco  persunas  giuvnas  creschidas  en  scolaziun  valan  persunas  fin  ch'ellas  han  cumplenì 25 onns. 4 Pajada vegn la summa pli auta da quellas summas che vegnan calculadas tenor ils  alineas 2 e 3. * 5 Sche passa 30 pertschient da las persunas cun obligaziun da s'assicurar  che han  passa 25 onns han il  dretg d'ina  reducziun,  po il  cussegl  grond auzar  la resalva   persunala  tenor  l'alinea 2  per  mintga  categoria  d'entradas  per  maximalmain  2  pertschient u reducir las categorias d'entradas da l'alinea 3 per mintgamai fin a 5000  francs. *   3     542.100    Art.  8a * Calculaziun da la reducziun da las premias 1. relaziuns economicas  1 L'entrada imputabla correspunda a l'entrada imponibla ch'è  decisiva per fixar  la  tariffa tenor las datas da taglia chantunalas definitivas da l'onn precedent plus: * a) 10 pertschient da la facultad netta tenor la taxaziun da taglia, uschenavant che   questa valur n'è betg negativa; b) ils  retgavs  che  n'èn  betg  vegnids  suttamess  a  la  taglia  da  participaziuns   essenzialas tenor la taxaziun per la taglia chantunala; c) ils  retgavs  nets  absoluts da las immobiglias  tenor la taxaziun per  la  taglia   chantunala, uschenavant che la valur è negativa; d) las contribuziuns inclusiv las contribuziuns da cumpra ad instituziuns da la   prevenziun professiunala tenor la taxaziun per la taglia chantunala; e) las  contribuziuns a  l'atgna  prevenziun  liada  tenor  la  taxaziun  per  la  taglia    chantunala; f) ils pajaments ad instituziuns d'utilitad publica tenor la taxaziun per la taglia   chantunala; g) las contribuziuns da commembra u da commember ed ils pajaments a partidas   politicas tenor la taxaziun per la taglia chantunala. 2 Tar persunas che han in dretg cumplain vegnan summadas las entradas imputablas. 3 Sche  las  datas  fiscalas  ch'èn  avant  maun  na  correspundan  betg  a  la  capacitad  economica  actuala,  vegn  fixada  l'entrada  imputabla  sin  basa  d'ina  dumonda  motivada da la persuna assicurada u d'ina autoritad, e quai tenor appreziar confurm  al duair.  Art.  8b * 2. relaziuns persunalas e famigliaras 1 Las  relaziuns  persunalas  e  famigliaras  che  stattan  actualmain  a  disposiziun  il  mument  ch'il  dretg  vegn  elavurà  èn  decisivas  per  la  calculaziun  annuala  da  la   reducziun da las premias.  Art.  8c * Nova calculaziun 1 Ina nova calculaziun dal dretg sin reducziun da las premias per l'onn current po   vegnir  pretendida,  sche  l'entrada  imputabla  è  sa  midada  per  minimalmain  20  pertschient u sche las relaziuns persunalas e famigliaras èn sa midadas.  Art.  9 * Cas spezials 1 Las  premias  decisivas  vegnan  reducidas  cumplettamain  per  retschavidras  e  per  retschaviders da: a) prestaziuns supplementaras AVS/AI; b) sustegn dal maun public; c) contribuziuns da maternitad. 2 … *  4       542.100   3 Persunas  cun  dretg  da  prestaziuns  che  n'èn  betg  suttamessas  a  l'obligaziun  da  s'assicurar durant l'entir onn chalendar, han il dretg ad ina reducziun proporziunala  da las premias. 4 Per eruir l'entrada imputabla  da persunas ch'èn obligadas da pajar la taglia a la   funtauna vegnan  resguardadas pauschalmain las entradas bruttas suttamessas a la  taglia  a  la  funtauna  ch'èn  decisivas  per  in  onn  chalendar  uschenavant  ch'ellas  correspundan a las relaziuns economicas da persunas suttamessas ordinariamain a la  taglia. 5 Per calcular e per pajar la reducziun da las premias da persunas assicuradas cun  domicil en in stadi commember da la communitad europeica po la regenza relaschar  prescripziuns spezialas. Per quest intent s'orientescha ella a la procedura federala ed  a las proceduras correspundentas d'auters chantuns. *  Art.  10 Perdita 1 Ils dretgs a reducziuns individualas da las premias van a perder, sche: a) l'annunzia na vegn betg inoltrada entaifer ils termins prescrits; b) * midadas, sin fundament da las qualas ins ha il dretg da prestaziuns, na vegnan   betg communitgadas entaifer ils termins prescrits; c) * ils documents pretendids posteriuramain n'entran betg a temp; d) * l'autorisaziun per dar scleriments vegn refusada.  Art.  11 * Pajament da la reducziun da las premias 1 Sche las datas fiscalas definitivas da l'onn precedent n'èn betg avant maun, cur ch'i   vegn elavurà il dretg da survegnir  ina reducziun da las premias,  vegn concedì in  pajament  anticipà  a  l'assicuranza  da  malsauns  da  la  persuna  che  ha  il  dretg  da  survegnir questa reducziun, sche quest dretg è cumprovà autramain. Quest pajament  anticipà sto vegnir calculà uschia che la persuna che survegn ina reducziun da las  premias na sto probablamain betg restituir quest pajament. 2 Sch'il pajament anticipà surpassa la reducziun da las premias, è la persuna che ha il  dretg da survegnir prestaziuns obligada da restituir la differenza. La restituziun vegn  fatga valair da la cassa da cumpensaziun da la AVS envers l'assicuranza da malsauns  responsabla.  Quella  quinta  giu  l'import  che  sto  vegnir  restituì  cun  la  persuna  assicurada. 3 La communicaziun davart il pajament anticipà na po betg vegnir contestada. 4 Autoritads u terzas persunas che concedan ad ina persuna in pajament anticipà da  la premia da l'assicuranza obligatorica per la tgira da malsauns, pon sa far ceder il  dretg  da  la  reducziun  da  las  premias,  sch'il  pajament  na  vegn  betg  fatg  a  l'assicuranza. 5 La regenza po excluder il pajament da summas minimalas.   5     542.100    Art.  11a * Retard dal pajament da la persuna assicurada 1 La  regenza  po  incumbensar  il  IAS  da  manar  ina  glista  en  il  senn  da  l'artitgel 64a alinea 7 LAMal da las persunas assicuradas che n'adempleschan betg  lur obligaziun da pajar la premia, malgrà ch'ellas èn vegnidas stumadas. 2 Ella  fixescha  tge persunas negligentas  che na ston betg vegnir  inscrittas  sin  la  glista.  Art.  12 * Sistida en cas da servetsch militar 1 Sch'ina assicuranza sistescha l'obligaziun da s'assicurar durant il temp dal servetsch  militar, po la regenza er sistir la reducziun da las premias durant quest temp.  Art.  13 Tschains e restituziun 1 Per prestaziuns che vegnan pajadas sin basa da questa lescha na vegnan debitads ni  tschains da bunificaziun ni tschains da retard. 2 Prestaziuns ch'èn vegnidas retratgas illegalmain pon vegnir pretendidas enavos u  scuntradas cun pretaisas da la cassa da cumpensaziun AVS entaifer 5 onns dapi il   pajament.  Art.  14 1 … * 2 … *  2.2. ORGANISAZIUN E PROCEDURA  Art.  15 * Surveglianza 1 La regenza surveglia la realisaziun da la reducziun da las premias. 2 Ella designescha il post da revisiun tenor l'artitgel 64a alinea 3 LAMal.  Art.  16 * Execuziun 1. post executiv  1 Il  IAS  exequescha  la  reducziun  da  las  premias  per  incumbensa  dal  chantun.  Entaifer il IAS exequescha la cassa da cumpensaziun da la AVS la reducziun da las   premias. * 2 Las incumbensas vegnan fixadas en ina cunvegna da prestaziun tranter la regenza  ed il  IAS.  Il  chantun paja  al  IAS ils  custs  d'administraziun.  L'indemnisaziun  po  vegnir fatga en furma d'ina pauschala dependenta da la prestaziun. * 3 Per  persunas  senza  domicil  en  il  chantun  Grischun  po  la  regenza  delegar  l'execuziun da la reducziun da las premias ad in auter post. * 4 La regenza po excluder il pajament da summas minimalas. *  6       542.100   Art.  17 * 2. collavuraziun da l'administraziun chantunala da taglia 1 Sur  ina  procedura  d'invista  metta  l'administraziun  chantunala  da  taglia  a  disposiziun a la cassa da cumpensaziun da la AVS las datas dal program da taxaziun   dad EED ch'èn necessarias per exequir la reducziun da las premias.  Art.  18 * 3. collavuraziun da las vischnancas 1 Las vischnancas dattan a la cassa da cumpensaziun da la AVS las infurmaziuns  ch'èn necessarias per la reducziun da las premias. 2 Las  incumbensas  che  resultan  en  las  vischnancas  vegnan  ademplidas  da  las  agenturas da la AVS tenor las directivas da la cassa da cumpensaziun da la AVS. 3 Las vischnancas portan ils custs administrativs ch'èn colliads cun quai. *  Art.  19 Meds legals 1 Cunter disposiziuns da la cassa da cumpensaziun da la AVS poi vegnir fatg protesta  en scrit  e cun motivaziun  tar la medema instanza,  e quai entaifer  30 dis dapi la   communicaziun.  La  procedura da protesta  è gratuita.  I  n'exista  nagin  dretg d'ina  indemnisaziun da las partidas. 2 Cunter decisiuns da protesta da la cassa da cumpensaziun da la AVS poi vegnir fatg   recurs en scrit tar la dretgira administrativa dal chantun Grischun, e quai entaifer 30  dis dapi la communicaziun. *  3. Program per il screening mammografic *  Art.  19a * Screening mammografic 1 Il chantun realisescha in program per il screening mammografic per diagnostitgar a  temp il  cancer dal sain tenor las directivas  da la confederaziun,  premess che las   assicuranzas da malsauns surpiglian ils custs dal screening mammografic.  Art.  19b * Furniziun da datas 1 A l'organisaziun,  ch'è  incumbensada  dal  chantun da realisar  il  program han las  vischnancas da trametter gratuitamain las datas necessarias da persunas en furma   electronica.  4. Disposiziuns finalas e transitoricas *  Art.  20 * …   7     542.100    Art.  21 Aboliziun da relaschs 1 La  lescha  davart  l'assicuranza  da  malsauns  dals  26  da  settember  19931) vegn  abolida.  Art.  21a * Midada da relaschs2)  Art.  22 * …  Art.  22a * Applicaziun dal dretg vegl 1 Per premias e per participaziuns als custs pendentas,  da las qualas il  termin da  pajament  è  scadì  avant  l'entrada  en  vigur  da  questa  revisiun  parziala,  vegn  applitgada la procedura tenor il dretg vegl. 2 Ils dretgs da survegnir ina reducziun da las premias, ch'èn pendents il mument che  questa revisiun parziala entra en vigur, vegnan calculads e liquidads tenor il dretg   vegl. *  Art.  23 Entrada en vigur 1 Questa  lescha  vegn  messa  en  vigur  da  la  regenza  suenter  ch'ella  è  vegnida  acceptada dal pievel ed approvada da la confederaziun3).  1) CUL 1993, 2860 2) Las midadas dal dretg vertent na vegnan betg inditgadas. 3) messa en vigur cun CR dals 5 da december 1995 per il 1. da schaner 1996  8       542.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-11-1995 01-01-1996 relasch emprima versiun - 03-03-2002 01-06-2002 Art. 1 al. 3 integraziun - 03-03-2002 01-06-2002 Art. 5 al. 1 midada - 03-03-2002 01-01-2003 Art. 6 al. 2 midada - 03-03-2002 01-06-2002 Art. 7 al. 2 integraziun - 03-03-2002 01-01-2003 Art. 8 revisiun totala - 03-03-2002 01-01-2003 Art. 8a integraziun - 03-03-2002 01-01-2003 Art. 8b integraziun - 03-03-2002 01-01-2003 Art. 8c integraziun - 03-03-2002 01-01-2003 Art. 9 revisiun totala - 03-03-2002 01-06-2002 Art. 9 al. 5 integraziun - 03-03-2002 01-01-2003 Art. 10 al. 1, b) midada - 03-03-2002 01-01-2003 Art. 10 al. 1, c) midada - 03-03-2002 01-01-2003 Art. 10 al. 1, d) integraziun - 03-03-2002 01-01-2003 Art. 12 revisiun totala - 03-03-2002 01-01-2003 Art. 14 al. 2 aboliziun - 03-03-2002 01-01-2003 Art. 16 revisiun totala - 03-03-2002 01-06-2002 Art. 16 al. 3 integraziun - 03-03-2002 01-01-2003 Art. 17 revisiun totala - 03-03-2002 01-01-2003 Art. 18 revisiun totala - 03-03-2002 01-01-2003 Art. 18 al. 3 integraziun - 31-08-2006 01-01-2007 Art. 19 al. 2 midada 2006, 3318 01-09-2006 01-01-2007 Art. 7 al. 1 midada - 01-09-2006 01-01-2007 Art. 8 al. 2 midada - 01-09-2006 01-01-2007 Art. 8 al. 4 integraziun - 01-09-2006 01-01-2007 Art. 8 al. 5 integraziun - 27-08-2009 01-04-2010 Titel 3. integraziun - 27-08-2009 01-04-2010 Art. 19a integraziun - 27-08-2009 01-04-2010 Art. 19b integraziun - 27-08-2009 01-04-2010 Titel 4. midada - 15-06-2011 01-01-2012 Art. 1 midada dal titel - 15-06-2011 01-01-2012 Art. 2 revisiun totala - 15-06-2011 01-01-2014 Art. 2a integraziun - 15-06-2011 01-01-2012 Art. 8 al. 3 midada - 15-06-2011 01-01-2014 Art. 11a revisiun totala - 15-06-2011 01-01-2012 Art. 14 al. 1 aboliziun - 15-06-2011 01-01-2012 Art. 15 revisiun totala - 15-06-2011 01-01-2012 Art. 16 al. 1 midada - 15-06-2011 01-01-2012 Art. 16 al. 2 midada - 15-06-2011 01-01-2012 Art. 16 al. 4 integraziun - 15-06-2011 01-01-2012 Art. 22a integraziun - 28-08-2013 01-01-2014 Art. 8a al. 1 midada - 28-08-2013 01-01-2014 Art. 9 al. 2 aboliziun - 28-08-2013 01-01-2014 Art. 11 revisiun totala - 28-08-2013 01-01-2014 Art. 20 aboliziun - 28-08-2013 01-01-2014 Art. 21a revisiun totala - 28-08-2013 01-01-2014 Art. 22 aboliziun - 28-08-2013 01-01-2014 Art. 22a al. 2 integraziun -   9     542.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-11-1995 01-01-1996 emprima versiun - Art. 1 15-06-2011 01-01-2012 midada dal titel - Art. 1 al. 3 03-03-2002 01-06-2002 integraziun - Art. 2 15-06-2011 01-01-2012 revisiun totala - Art. 2a 15-06-2011 01-01-2014 integraziun - Art. 5 al. 1 03-03-2002 01-06-2002 midada - Art. 6 al. 2 03-03-2002 01-01-2003 midada - Art. 7 al. 1 01-09-2006 01-01-2007 midada - Art. 7 al. 2 03-03-2002 01-06-2002 integraziun - Art. 8 03-03-2002 01-01-2003 revisiun totala - Art. 8 al. 2 01-09-2006 01-01-2007 midada - Art. 8 al. 3 15-06-2011 01-01-2012 midada - Art. 8 al. 4 01-09-2006 01-01-2007 integraziun - Art. 8 al. 5 01-09-2006 01-01-2007 integraziun - Art. 8a 03-03-2002 01-01-2003 integraziun - Art. 8a al. 1 28-08-2013 01-01-2014 midada - Art. 8b 03-03-2002 01-01-2003 integraziun - Art. 8c 03-03-2002 01-01-2003 integraziun - Art. 9 03-03-2002 01-01-2003 revisiun totala - Art. 9 al. 2 28-08-2013 01-01-2014 aboliziun - Art. 9 al. 5 03-03-2002 01-06-2002 integraziun - Art. 10 al. 1, b) 03-03-2002 01-01-2003 midada - Art. 10 al. 1, c) 03-03-2002 01-01-2003 midada - Art. 10 al. 1, d) 03-03-2002 01-01-2003 integraziun - Art. 11 28-08-2013 01-01-2014 revisiun totala - Art. 11a 15-06-2011 01-01-2014 revisiun totala - Art. 12 03-03-2002 01-01-2003 revisiun totala - Art. 14 al. 1 15-06-2011 01-01-2012 aboliziun - Art. 14 al. 2 03-03-2002 01-01-2003 aboliziun - Art. 15 15-06-2011 01-01-2012 revisiun totala - Art. 16 03-03-2002 01-01-2003 revisiun totala - Art. 16 al. 1 15-06-2011 01-01-2012 midada - Art. 16 al. 2 15-06-2011 01-01-2012 midada - Art. 16 al. 3 03-03-2002 01-06-2002 integraziun - Art. 16 al. 4 15-06-2011 01-01-2012 integraziun - Art. 17 03-03-2002 01-01-2003 revisiun totala - Art. 18 03-03-2002 01-01-2003 revisiun totala - Art. 18 al. 3 03-03-2002 01-01-2003 integraziun - Art. 19 al. 2 31-08-2006 01-01-2007 midada 2006, 3318 Titel 3. 27-08-2009 01-04-2010 integraziun - Art. 19a 27-08-2009 01-04-2010 integraziun - Art. 19b 27-08-2009 01-04-2010 integraziun - Titel 4. 27-08-2009 01-04-2010 midada - Art. 20 28-08-2013 01-01-2014 aboliziun - Art. 21a 28-08-2013 01-01-2014 revisiun totala - Art. 22 28-08-2013 01-01-2014 aboliziun - Art. 22a 15-06-2011 01-01-2012 integraziun - Art. 22a al. 2 28-08-2013 01-01-2014 integraziun -  10     	1. Obligaziun da s'assicurar 	Art. 1 Cumpetenza 1. vischnancas * 	Art. 2 * 2. institut d'assicuranza sociala 	Art. 2a * Communicaziun da las persunas assicuradas negligentas  	2. Reducziun da las premias 	2.1. Sistem 	Art. 3 Intent 	Art. 4 Dretg subsidiar 	Art. 5 Persunas cun dretg d'ina reducziun 	Art. 6 Dretg cumplain 	Art. 7 Premias decisivas 	Art. 8 * Calculaziun da la reducziun da las premias 	Art. 8a * Calculaziun da la reducziun da las premias 1. relaziuns economicas 	Art. 8b * 2. relaziuns persunalas e famigliaras 	Art. 8c * Nova calculaziun 	Art. 9 * Cas spezials 	Art. 10 Perdita 	Art. 11 * Pajament da la reducziun da las premias 	Art. 11a * Retard dal pajament da la persuna assicurada 	Art. 12 * Sistida en cas da servetsch militar 	Art. 13 Tschains e restituziun 	Art. 14  	2.2. Organisaziun e procedura 	Art. 15 * Surveglianza 	Art. 16 * Execuziun 1. post executiv 	Art. 17 * 2. collavuraziun da l'administraziun chantunala da taglia 	Art. 18 * 3. collavuraziun da las vischnancas 	Art. 19 Meds legals   	3. Program per il screening mammografic * 	Art. 19a * Screening mammografic 	Art. 19b * Furniziun da datas  	4. Disposiziuns finalas e transitoricas * 	Art. 20 * … 	Art. 21 Aboliziun da relaschs 	Art. 21a * Midada da relaschs2) 	Art. 22 * … 	Art. 22a * Applicaziun dal dretg vegl 	Art. 23 Entrada en vigur   		2018-06-06T02:20:13+0200 	"7001 Chur" 	"Gesetzessammlung Kanton Graubünden"

element: Art. 1 al. 3

element: Art. 5 al. 1

element: Art. 6 al. 2

element: Art. 7 al. 2

element: Art. 8

element: Art. 8a

element: Art. 8b

element: Art. 8c

element: Art. 9

element: Art. 9 al. 5

element: Art. 12

element: Art. 14 al. 2

element: Art. 16

element: Art. 16 al. 3

element: Art. 17

element: Art. 18

element: Art. 18 al. 3

element: Art. 19 al. 2

element: Art. 7 al. 1

element: Art. 8 al. 2

element: Art. 8 al. 4

element: Art. 8 al. 5

element: Titel 3.

element: Art. 19a

element: Art. 19b

element: Titel 4.

type: midada dal titel

element: Art. 2a

element: Art. 8 al. 3

element: Art. 11a

element: Art. 14 al. 1

element: Art. 16 al. 1

element: Art. 16 al. 4

element: Art. 22a

element: Art. 8a al. 1

element: Art. 9 al. 2

element: Art. 11

element: Art. 20

element: Art. 21a

element: Art. 22

element: Art. 22a al. 2